text:
MOKAPO 35
Lisolo likoló ya Ngomba
LISOLO LIKOLÓ YA NGOMBA
Nsima ya kolekisa butu mobimba na kobondela mpo na kopona bayekoli 12 bázala bantoma na ye, na ntembe te Yesu alɛmbi mpenza. Ntɔngɔ etani, kasi azali kaka na makasi mpe na mposa ya kosalisa bato. Azali likoló ya ngomba moko ya Galile, mbala mosusu mosika te na Kapernaume, epai abandaki mosala na ye.
Ebele ya bato oyo bayei epai na ye bauti na bamboka ya mosika. Bamosusu bauti na sudi, na Yerusaleme mpe na bisika mosusu ya Yudea. Bamosusu bafandaka na Tire mpe Sidone, bingumba oyo ezali pembeni ya mai na nɔrdi-wɛsti. Mpo na nini bazali koya koluka Yesu? Mpo na “koyoka ye mpe kobikisama na bamaladi na bango.” Mpe esalemi bongo; Yesu azali “kobikisa bango nyonso.” Kanisá naino! Baoyo nyonso bazali na bamaladi babikisami. Yesu abikisi mpe “ata baoyo batungisamaki na bilimo ya mbindo,” bato oyo baanzelu mabe ya Satana banyokolaki.—Luka 6:17-19.
Na nsima, Yesu afandi na esika moko likoló ya ngomba mpe ebele ya bato bafandi pembenipembeni na ye. Bayekoli na ye, mingimingi bantoma 12, bafandi pene na ye. Bango nyonso bazali kosepela koyoka Moteyi yango oyo azali na likoki ya kosala makamwisi minene ndenge wana. Yesu asali lisolo moko oyo na ntembe te, ememeli bayoki na ye matomba. Banda wana, ebele ya bato mosusu bazwelaka yango mpe matomba. Biso mpe tokoki kozwela yango matomba mpo ezali mindɔndɔ te, ezali polele mpe ezali na mateya mozindo ya Nzambe. Yesu asaleli bandakisa ya makambo oyo bato bayebi mpe bamesaná na yango. Yango esali ete baoyo nyonso bazali koluka nzela ya Nzambe mpo na kozala na bomoi ya malamu koleka bákanga ntina na yango. Makambo nini mpenza ya lisolo yango esali ete ezala na ntina mingi?
BANANI BAZALI MPENZA NA ESENGO?
Moto nyonso alingaka kozala na esengo. Lokola Yesu ayebaki yango, abandi naino kolobela baoyo bazali mpenza na esengo. Kanisá naino ndenge ebendaki mpenza likebi ya bayoki na ye. Kasi makambo mosusu esengelaki kokamwisa bango.
Alobi boye: “Esengo na baoyo bayebi bobola na bango ya elimo, mpo bokonzi ya likoló ezali ya bango. Esengo na baoyo bazali na mawa, mpo bakobɔndisama. . . . Esengo na baoyo bazali na nzala mpe na mposa ya boyengebene, mpo bakotonda. . . . Esengo na baoyo banyokwami mpo na boyengebene, mpo bokonzi ya likoló ezali ya bango. Esengo na bino ntango bazali kolobela bino mabe mpe konyokola bino . . . mpo na ngai. Bósepela mpe bópumbwa na esengo.”—Matai 5:3-12.
Yesu alingi mpenza koloba nini ntango asaleli liloba “esengo”? Azali kolobela te esengo oyo moto ayokaka ntango azali kozwa mwa mopɛpɛ. Esengo ya solosolo esuki wana te. Esɛngaka moto asepela mpenza na oyo azali na yango, azala motema mpiɔ mpe na bomoi ya malamu.
Yesu alobi ete baoyo bayebi mposa na bango ya elimo, oyo bayokaka mawa mpo bazali bato ya masumu, mpe balukaka koyeba Nzambe mpe kosalela ye, bazali mpenza bato ya esengo. Ata soki bato bayini to banyokoli bango mpo bazali kosala mokano ya Nzambe, bazali na esengo mpo bayebi ete bazali kosepelisa ye mpe ete akopesa bango bomoi ya seko.
Kasi, bato mingi bakanisaka ete kozala na bozwi mpe kolanda bisengo ya mokili nde epesaka moto esengo. Kasi Yesu alobi bongo te. Alobeli nde likambo mosusu mpo na kotinda bato oyo bazali koyoka ye bákanisa; alobi boye: “Kasi mawa na bino bato ya bomɛngo, mpo bozwi libɔndisi na bino mobimba. Mawa na bino baoyo botondi sikoyo, mpo bokoyoka nzala. Mawa, bino baoyo bozali kosɛka sikoyo, mpo bokozala na mawa mpe bokolela. Mawa, ntango bato nyonso bazali kolobela bino malamu, mpo ezali makambo ya ndenge wana nde bankɔkɔ na bango basalelaki basakoli ya lokuta.”—Luka 6:24-26.
Mpo na nini kozala na bozwi, kosɛka na esengo, mpe kosepela na lokumu oyo basusu bazali kopesa ememaka mawa? Ezali mpo ntango moto azali na yango mpe azali kozwa yango na valɛrɛ mingi, ekoki kokómela ye mpasi akipe kosalela Nzambe mpe yango ekosala ete azala na esengo ya solosolo te. Yesu alingi koloba te ete kozala mobola to na nzala nde epesaka moto esengo. Kasi mbala mingi, bato ya ndenge wana nde balandaka mateya ya Yesu mpe bazwaka esengo ya solosolo.
Ntango Yesu alobi: “Bino bozali mungwa ya mabele,” azali nde koloba na bayekoli na ye. (Matai 5:13) Toboyi te, bazali te mungwa oyo totyaka na biloko. Ata bongo, mungwa ebatelaka biloko mpo epɔla te. Bazalaki kobomba ebele ya mungwa pembeni ya etumbelo na tempelo ya Nzambe mpe kotya yango na bambeka. Mungwa emonisaka mpe eloko oyo ebebaka te to epɔlaka te. (Balevi 2:13; Ezekiele 43:23, 24) Bayekoli ya Yesu bazali “mungwa ya mabele” mpo bizaleli na bango ebatelaka bamosusu, esalisaka bango bábatela boyokani na bango na Nzambe mpe bábatela bizaleli malamu. Ɛɛ, nsango na bango ekoki kobatela bomoi ya baoyo nyonso bazali kondima yango.
Yesu alobi mpe na bayekoli na ye boye: “Bozali pole ya mokili.” Batyaka mwinda na nse ya ekɔlɔ te kasi na etɛlɛmiselo ya miinda mpo engɛngisa bisika nyonso. Yango wana abakisi boye: “Tiká pole na bino engɛnga liboso ya bato, mpo bámona misala na bino ya malamu mpe bápesa Tata na bino oyo azali na likoló nkembo.”—Matai 5:14-16.
MIBEKO OYO BAYEKOLI NA YE BASENGELI KOLANDA
Bakonzi ya mangomba ya Bayuda bazali komona ete Yesu azali kobuka Mibeko ya Nzambe mpe bautaki kala mingi te kosalela ye likita mpo na koboma ye. Na yango, Yesu alobi polele boye: “Bókanisa te ete nayaki mpo na kobebisa Mibeko to Basakoli. Nayaki mpo na kobebisa yango te, kasi mpo na kokokisa yango.”—Matai 5:17.
Ya solo, Yesu azali kozwa Mibeko ya Nzambe na valɛrɛ mingi mpe alendisi basusu básala mpe bongo. Kutu, alobi boye: “Moto nyonso oyo akobuka moko ya mitindo oyo eleki moke mpe akoteya bato básala bongo, akobengama moto oyo aleki moke na bokonzi ya likoló.” Alingi koloba ete moto ya ndenge wana akokɔta te na Bokonzi ya Nzambe. Abakisi boye: “Moto nyonso oyo akosalela yango mpe akoteya yango, moto yango akobengama moto monene na bokonzi ya likoló.”—Matai 5:19.
Yesu apekisi kutu bizaleli oyo etindaka moto abuka Mibeko ya Nzambe. Nsima ya koloba ete Mibeko elobi “osengeli koboma moto te,” Yesu abakisi boye: “Moto nyonso oyo akobombela ndeko na ye nkanda akozongisa monɔkɔ na tribinale.” (Matai 5:21, 22) Kobombela moto nkanda ezali likambo ya lisɛki te, ekoki kutu komema na koboma moto. Na yango, Yesu alimboli tii wapi moto asengeli koluka kimya; alobi boye: “Soki omemi likabo na yo na etumbelo mpe kuna okanisi ete ndeko na yo azali na likambo ná yo, tiká likabo na yo kuna liboso ya etumbelo, mpe kende; liboso yokaná yo na ndeko na yo, mpe na nsima, ntango okozonga, pesá likabo na yo.”—Matai 5:23, 24.
Mobeko mosusu eboyi ekobo. Yesu alobeli yango boye: “Boyokaki ete balobi, ‘osengeli kosala ekobo te.’ Kasi ngai nalobi na bino ete moto nyonso oyo azali kokoba kotala mwasi tii ayoki ye mposa asali na ye ekobo na motema.” (Matai 5:27, 28) Yesu alobeli te likanisi mabe oyo ekoki koyela moto mpe koleka na yango; kutu, amonisi nde mabe mpenza ya “kokoba kotala.” Mbala mingi kokoba kotala elamwisaka mposa ya nzoto. Boye, soki libaku emonani, ekoki komema moto na ekobo. Ndenge nini moto akoki komibatela na yango? Ekoki kozala malamu azwa bikateli ya makasi. Yesu alobi boye: “Soki liso na yo ya mobali ezali kobɛtisa yo libaku, pikolá yango mpe bwaká yango mosika na yo. . . . Soki lobɔkɔ na yo ya mobali ezali kobɛtisa yo libaku, katá yango mpe bwaká yango mosika na yo.”—Matai 5:29, 30.
Mpo na kobikisa bomoi na bango, bato mosusu bandimaka bákata bango eteni moko ya nzoto oyo ebebi na maladi. Tokoki kokamwa te soki Yesu alobi ete eleki malamu ‘kobwaka’ eloko nyonso, ata eloko oyo ezali na ntina mingi lokola liso to lobɔkɔ, mpo na koboya makanisi ya mbindo mpe makambo oyo yango etindaka moto asala. Yesu alobi boye: “Eleki malamu obungisa moko ya binama na yo na esika ete nzoto na yo mobimba ekende na Gehena” (esika oyo bazalaki kotumba basalite na libándá ya bifelo ya Yerusaleme), elingi koloba libebi ya seko.
Yesu apesi mpe toli na ndenge ya kosala soki basali biso mabe to basilikisi biso. Alobi boye: “Bótɛmɛla te moto oyo azali mabe; kasi moto nyonso oyo abɛti yo mbata na litama na yo ya mobali, pesá ye mpe oyo mosusu.” (Matai 5:39) Yango elingi koloba te ete moto asengeli kosala eloko moko te soki balingi kosala ye to bato ya libota na ye mabe. Yesu alobeli mbata, oyo ekoki kosala moto mabe mpenza te to koboma ye; ezali nde kofinga. Alingi koloba ete soki moto moko alingi kobundisa yo to koswanisa yo, ezala abɛti yo mpenza mbata to afingi yo, kozongisa te.
Toli yango eyokani na mobeko ya Nzambe oyo etali kolinga mozalani. Na yango, Yesu apesi bayoki na ye toli oyo: “Bókoba kolinga banguna na bino mpe kobondela mpo na baoyo bazali konyokola bino.” Amonisi ntina mpenza ya kosala bongo; alobi boye: “Mpo bómonisa ete bozali bana ya Tata na bino oyo azali na likoló, mpo abimiselaka bato mabe ná bato malamu moi na ye mpe anɔkiselaka bayengebene ná bato oyo bazangi boyengebene mbula.”—Matai 5:44, 45.
Yesu asukisi na mokuse eteni ya lisolo yango na maloba oyo: “Bosengeli kozala bato ya kokoka, ndenge Tata na bino ya likoló azali moto ya kokoka.” (Matai 5:48) Ya solo, alingi te koloba ete bato bakoki kosala makambo na ndenge ya kokoka mpenza. Kasi, soki tomekoli Nzambe, tokoki komonisa bolingo ata epai ya banguna na biso. Na maloba mosusu: “Bókoba kokóma bato ya motema mawa, ndenge Tata na bino azali moto ya motema mawa.”—Luka 6:36.
KOBONDELA MPE KOTYELA NZAMBE MOTEMA
Ntango Yesu azali kokoba lisolo na ye, apesi bayoki na ye toli oyo: “Bókeba mpenza ete bósala makambo na bino ya boyengebene na miso ya bato te mpo bango bámona bino.” Yesu atɛmɛli ezaleli mabe ya komimonisa lokola moto malamu; abakisi boye: “Ntango ozali kopesa makabo ya motema mawa, koyula kelelo liboso na yo te, ndenge bakosi basalaka.” (Matai 6:1, 2) Eleki malamu kopesa makabo ya motema mawa na miso ya bato te.
Na nsima, Yesu alobi boye: “Ntango bozali kobondela, bosengeli te kozala lokola bakosi; mpamba te balingaka kobondela batɛlɛmi na basinagoga mpe na bisika oyo banzela minene ekutani mpo bato bámona bango.” Kutu, abakisi boye: “Ntango ozali kobondela, kɔtá na eteni ya kati ya ndako na yo mpe, nsima ya kokanga porte na yo, bondelá Tata na yo oyo azali na esika ya kobombana.” (Matai 6:5, 6) Yesu apekisi te kosala mabondeli liboso ya bato ebele, mpo ye moko mpe asalaki mabondeli ya ndenge wana. Azali nde kolobela mabondeli oyo esalemaka mpo na kokamwisa bato oyo bazali koyoka yango, mpe mpo na koluka lokumu.
Apesi ebele wana ya bato toli oyo: “Ntango ozali kobondela, kozongela kaka maloba wana mbala na mbala te, ndenge bato ya bikólo basalaka.” (Matai 6:7) Yesu alingi koloba te ete kobondela mbala na mbala mpo na likambo moko ezali mabe. Azali kolobela nde mabe ya kosalela “mbala na mbala” bafraze oyo moto akangá na motó, kozongela mabondeli. Na nsima, apesi libondeli ya ndakisa oyo ezali na makambo nsambo ya kosɛnga. Makambo misato ya liboso emonisi lotomo ya Nzambe ya koyangela mpe mikano na ye; elingi koloba kosantisama ya nkombo na ye, koya ya Bokonzi na ye mpe kokokisama ya mokano na ye. Kaka nsima ya kolobela makambo wana nde tokoki kosɛnga makambo na biso moko; na ndakisa bilei ya mokolo na mokolo, bolimbisi ya masumu, lisalisi mpo na kokwea te na komekama mpe kobatelama na moto mabe.
Biloko na biso esengeli kozwa esika nini na bomoi na biso? Yesu alobi na ebele wana ya bato boye: “Bótika komibombela biloko ya motuya na mabele, epai ndɔngɛ mpe koguga ebebisaka, mpe epai miyibi bakɔtaka na makasi mpe bayibaka.” Toli yango ebongi mpenza! Biloko ya mokili ekoki kobeba mpe yango te nde esalaka ete Nzambe andima biso. Yango wana, Yesu abakisi boye: “Bómibombela biloko ya motuya na likoló.” Tokoki kosala bongo soki tozali kotya mosala ya Nzambe na esika ya liboso na bomoi na biso. Moto moko te akoki kopekisa Nzambe andima biso to apesa biso mbano ya bomoi ya seko. Na yango, maloba oyo ya Yesu ezali solo: “Epai eloko na yo ya motuya ezali, motema na yo ekozala mpe kuna.”—Matai 6:19-21.
Mpo na komonisa ete yango ezali mpenza na ntina, Yesu apesi ndakisa oyo: “Mwinda ya nzoto ezali liso. Yango wana, soki liso na yo ezali alima, nzoto na yo mobimba ekongɛnga; kasi soki liso na yo ezali mabe, nzoto na yo mobimba ekozala molili.” (Matai 6:22, 23) Soki liso na biso ya elilingi ezali kosala malamu, ekozala lokola mwinda oyo ezali kongɛngisa nzoto na biso. Kasi mpo ezala bongo, miso na biso esengeli kotala kaka eloko moko; soki te, tokoki kokóma kotalela bomoi na ndenge ya mabe. Kotya makanisi nyonso na biloko ya mokili na esika ya kotya yango na kosalela Nzambe ekomonisa ete ‘nzoto na biso mobimba ezali na molili,’ ntango mosusu ekobanda kosala makambo ya sembo te to ya molili.
Na nsima, Yesu apesi ndakisa moko ya ntina mingi: “Moto moko te akoki kozala moombo ya bankolo mibale; mpo to akoyina oyo mpe akolinga mosusu, to akokangama na oyo mpe akotyola mosusu. Bokoki te kozala baombo ya Nzambe mpe ya bomɛngo.”—Matai 6:24.
Bato mosusu oyo bazali koyoka Yesu bakoki komitungisa na ndenge oyo basengeli kotalela biloko oyo bazali na mposa na yango. Yango wana ayebisi bango ete basengeli te komitungisa soki batye mosala ya Nzambe na esika ya liboso. Alobi boye: “Bótala malamumalamu bandɛkɛ ya likoló, mpamba te balonaka te mpe babukaka te mpe bayanganisaka te na ndako ya kobomba biloko; nzokande Tata na bino ya likoló aleisaka bango.”—Matai 6:26.
Alobi nini mpo na bafololo lísi oyo eboti likoló ya ngomba? Yesu amonisi ete “ata Salomo na nkembo na ye nyonso alataki lokola moko na yango te.” Yango emonisi nini? “Soki Nzambe alatisaka matiti ya esobe, oyo ezali lelo mpe lobi ekobwakama na mɔtɔ, akolatisa bino koleka te?” (Matai 6:29, 30) Yesu apesi toli malamu oyo: “Bómitungisa ata moke te mpe bóloba te ete: ‘Tokolya nini?’ to, ‘Tokomɛla nini?’ to, ‘Tokolata nini?’ . . . Mpo Tata na bino ya likoló ayebi ete bozali na bosɛnga ya biloko nyonso wana. Boye, bókoba koluka liboso bokonzi mpe boyengebene na ye, mpe bakobakisela bino biloko nyonso wana mosusu.”—Matai 6:31-33.
NDENGE YA KOZWA BOMOI
Bantoma mpe bato mosusu ya mitema sembo balingi kotambwisa bomoi na bango na ndenge oyo ekosepelisa Nzambe, kasi yango ezali pɛtɛɛ te mpo na bango. Na ndakisa, Bafarisai mingi bazali kolobela basusu mabe mpe kosambisa bango kozanga mawa. Na yango, Yesu apesi bayoki na ye toli oyo: “Bótika kosambisa mpo básambisa bino te; mpo bakosambisa bino na lisambisi oyo bozali kosambisa; mpe bakomekela bino na emekeli oyo bozali komekela.”—Matai 7:1, 2.
Ezali likama kolanda litambwisi ya Bafarisai oyo bazali kolobela basusu mabe, ndenge Yesu amonisi yango na bandakisa oyo: “Moto oyo akufá miso akoki te kolakisa moto oyo akufá miso nzela, boye te? Bango nyonso mibale bakokwea na libulu, boye te?” Boye, ndenge nini bayoki ya Yesu basengeli kotalela bamosusu? Basengeli te komonaka kaka mabe na bango, mpo yango ezali mabe mpenza. Atuni boye: “Ndenge nini okoki koloba na ndeko na yo: ‘Ndeko, tiká nalongola lititi oyo ezali na liso na yo,’ nzokande yo moko ozali te kotala libaya ya motɔndɔ oyo ezali na liso na yo? Mokosi! Liboso longolá libaya ya motɔndɔ na liso na yo moko, bongo okomona polele ndenge ya kolongola lititi oyo ezali na liso ya ndeko na yo.”—Luka 6:39-42.
Yango elingi koloba te ete bayekoli basengeli te kosambisa bato ata na likambo nini. Yesu alobi na bango boye: “Bópesa bambwa eloko mosantu te, mpe bóbwakela bangulu mayaka na bino te.” (Matai 7:6) Mateya ya Liloba ya Nzambe ezali na valɛrɛ mingi, ezali lokola mayaka. Soki bato mosusu basali makambo lokola banyama, baboyi kozwa mateya yango na valɛrɛ, bayekoli basengeli kotika bango mpe koluka baoyo bakosepela koyoka yango.
Yesu azongeli likambo ya libondeli mpe amonisi ntina mpenza ya kotingama na yango. “Bókoba kosɛnga, mpe bakopesa bino.” Nzambe alingaka koyanola mabondeli, ndenge Yesu amonisi yango ntango atuni boye: “Nani na kati na bino oyo soki mwana na ye asɛngi mampa—akopesa ye libanga? . . . Yango wana, soki bino, atako bozali bato mabe, boyebi kopesa bana na bino makabo ya malamu, bongo Tata na bino oyo azali na likoló, akopesa te baoyo bazali kosɛnga ye biloko ya malamu koleka?”—Matai 7:7-11.
Na nsima, Yesu apesi toli moko oyo eyebani tii lelo: “Makambo nyonso oyo bolingaka bato básalela bino, bino mpe bósalela bango kaka bongo.” Ebongi mpenza biso nyonso tóbosana te toli malamu wana mpe tósalela yango ntango tozali kosalela basusu makambo! Kasi, kosala bongo ekoki kozala mpasi, ndenge malako oyo ya Yesu emonisi yango: “Bókɔta na porte ya moke; mpamba te nzela ya monene mpe oyo efungwamá nde oyo ememaka na libebi, mpe bato oyo bazali kokɔta kuna bazali mingi; nzokande porte oyo ya moke mpe nzela ya nkaka yango nde ememaka na bomoi, mpe bato oyo bazali komona yango bazali moke.”—Matai 7:12-14.
Ezali na bato oyo bakoluka kopekisa bayekoli bálanda nzela oyo ezali komema na bomoi, yango wana Yesu akebisi boye: “Bókeba na basakoli ya lokuta oyo bazali koya epai na bino balati mposo ya mpate, kasi na kati bazali nde bambwa ya zamba ya lokoso.” (Matai 7:15) Yesu amonisi ete nzete ya malamu mpe ya mabe eyebanaka na mbuma na yango. Ezali ndenge moko mpo na bato. Boye, tokoki koyeba basakoli ya lokuta na mateya mpe misala na bango. Ɛɛ, Yesu amonisi ete ezali kaka te oyo moto alobaka nde esalaka ete azala moyekoli na ye kasi mpe oyo asalaka. Bamosusu balobaka ete Yesu azali Nkolo na bango, kasi, tokoloba boni soki bazali kosala mokano ya Nzambe te? Yesu alobi boye: “Nakoyebisa bango polele ete: ‘Nayebi bino ata moke te! Bólongwa mosika na ngai, bino bato oyo bobukaka mibeko.’”—Matai 7:23.
Mpo na kosukisa lisolo na ye, Yesu alobi boye: “Moto nyonso oyo ayokaka maloba na ngai oyo mpe atosaka yango akokokana na moto ya mayele, oyo atongaki ndako na ye likoló ya mabanga. Mpe mbula enɔkaki makasi mpe mpela eyaki mpe mipɛpɛ epɛpaki mpe ebɛtaki ndako yango, kasi ebukanaki te, mpo moboko na yango ezalaki likoló ya mabanga.” (Matai 7:24, 25) Mpo na nini ndako yango ebukanaki te? Mpo moto yango “atimolaki libulu mozindo mpenza mpe atyaki moboko likoló ya mabanga.” (Luka 6:48) Na yango, tosengeli kosuka kaka te na koyoka maloba ya Yesu; tosengeli mpe kosala makasi mpo na ‘kosalela yango.’
Bongo soki moto ‘ayoki maloba yango’ kasi ‘asaleli yango te’? Akokokana na “zoba oyo atongaki ndako na ye likoló ya zɛlo.” (Matai 7:26) Mbula, mpela mpe mipɛpɛ ekokweisa ndako yango.
Ebele wana ya bato bakamwe na ndenge ya Yesu ya koteya mpo azali koteya bango lokola moto oyo azali na bokonzi, kasi te lokola bakonzi ya mangomba. Ekoki kozala ete mingi kati na bato oyo bayokaki ye bakómaki bayekoli na ye.


c: text/html

text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nahumu 2:1-13
2 Moto oyo azali kopalanganisa ayei liboso na yo.+ Tiká ete esika oyo ebatelami makasi ebatelama. Kɛngɛlá nzela. Kangá loketo. Kembisá nguya mingi mpenza.+2 Mpo Yehova akozongisa mpenza lolendo ya Yakobo,+ mpe lolendo ya Yisraele, mpamba te baoyo batikaka mpamba, batiki bango mpamba;+ mpe babebisi bitape na bango.+3 Nguba ya bato na ye ya nguya epakolami langi ya motane; bato na ye ya nguya ya bomoi balati bilamba ya langi motane makasi.+ Likalo ya etumba na mokolo oyo ye azali komilɛngɛla ezali kongɛnga na mɔtɔ ya bibende oyo bakangisá, mpe makɔnga ya nzete ya jenevriye+ ezali kolɛnga.4 Na babalabala, makalo ya bitumba ezali kokoba kotambola na ndenge moko ya ligboma.+ Ezali kopumbwapumbwa na bisika ya bato nyonso. Ezali komonana lokola bisungi. Ezali kopota mbangu lokola mikalikali.+5 Akokanisa bato na ye ya lokumu.+ Bakobɛta libaku ntango bazali kotambola.+ Bakokende nokinoki epai ya efelo na yango, mpe bakokanga nzela makasi.6 Baporte ya bibale ekofungwama mpenza, mpe ndako monene ya mokonzi ekobukana mpenza.7 Mpe likambo yango ekatami; atikali bolumbu; akomemama mpenza,+ mpe bana basi oyo bazali baombo na ye bakokimela, ndenge bibenga esalaka,+ bakobɛtabɛta mitema na bango.+8 Mpe Ninive, banda esalemá,+ ezalaki lokola liziba ya mai;+ kasi bazali kokima. “Bótɛlɛma! Bótɛlɛma!” Kasi moko te azali kotala nsima.+9 Bópunza palata; bópunza wolo;+ mpo biloko oyo ebongisamá ezali na nsuka te. Biloko kitoko ya ndenge nyonso ezali ebele mpenza.+10 Engumba etikali polele, ezangi eloko mpe ekómi mpamba!+ Mpe motema elɛmbi,+ mpe mabɔlɔngɔ ezali kotengatenga,+ mpe loketo nyonso ezali na mpasi makasi;+ nzokande lokola babulungani, bilongi na bango nyonso ekómi motane.+11 Wapi esika bankɔsi efandaka, mpe wapi mobenga ya bana-nkɔsi oyo nkingo etondi na nsuki, epai nkɔsi-mobali ezalaki kotambola mpe kokɔta,+ epai mwana-nkɔsi ya mobali ezalaki, mpe epai moto ata moko te azalaki kolɛngisa yango?+12 Nkɔsi-mobali ezalaki kopasolapasola na ndenge ekoki mpenza mpo na bana na yango, mpe ezalaki kokamola nkingo mpo na bankɔsi na yango ya basi. Mpe ezalaki kotondisa madusu na yango na banyama ya kolya mpe esika na yango ya kobombana na banyama oyo bapasolipasoli.+13 “Talá! nazali kotɛmɛla yo,” yango nde liloba ya Yehova ya mampinga,+ mpe nakozikisa likalo na yango ya etumba na katikati ya molinga.+ Mpe mopanga ekolya bana-nkɔsi na yo oyo nkingo etondi na nsuki.+ Mpe nakolongola na mabele nyama na yo ya kolya, mpe mongongo ya bamemi-nsango na yo ekoyokana lisusu te.”+

robotstxt: allowed

filter: keep


text:
LINƆ́NGI YA MOSƐNZƐLI Sanza ya Janvier 2014 | Nyonso esukaka na liwa?
Bato mingi balingaka kobɛta masolo ya liwa te. Na kati ya motema, bato mingi balingaka te ete liwa ekómela bango. Moto akoki kolonga liwa?
ELOBELI TITRE YA EZIPELI
Mpasi oyo liwa epesaka
Mokolo mosusu liwa ekozwa ndeko to moninga na biso. Mpasi ya liwa etindaka bato mingi bámituna mituna.
ELOBELI TITRE YA EZIPELI
Moto abundi mpo na kosilisa liwa
Banda kala, moto alukaka ndenge ya kolongola liwa. Liwa ekolongwa?
ELOBELI TITRE YA EZIPELI
Nyonso esukaka na liwa te!
Mpo na nini Yesu alobaki ete liwa ezali mpɔngi? Makamwisi ya kosekwisa bato oyo ezali na Biblia ekoki koteya biso nini?
LISOLO NA MONINGA YA KARTYE
Mpo na nini Nzambe atiki bampasi ezala?
Mokanda ya liboso ya Biblia emonisi ntina oyo Nzambe atiki makambo ya mabe esalema atako azali na nguya ya kosilisa yango.
Oyebaki yango?
Na mikolo ya Yesu, ndenge nini makabo ezalaki kopesama na tempelo? Luka akomaki mpenza makambo sikisiki?
BIBLIA EBONGOLAKA BATO
“Yehova abosanaki ngai te”
Mwasi oyo akangamaki na makambo ya losambo; kasi na nsima ayaki kozwa biyano ya Biblia na mituna oyo azalaki komituna mpo na ntina oyo moto akufaka mpe nini ekómelaka moto soki akufi. Talá ndenge solo ebongolaki bomoi na ye.
Elikya mpo na bakufi—Lisekwa
Bantoma ya Yesu bazalaki mpenza na kondima ete lisekwa ekozala. Mpo na nini?
Biyano na mituna ya Biblia
Makambo nini oyebi mpo na Nzambe? Ndenge nini tokoki koyeba ye malamu?
Makambo mosusu
Nzambe alingi nasala nini na bomoi na ngai?
Esengeli Nzambe apesa yo vision, omona emonaneli to olɔta ndɔtɔ mpo oyeba mokano ya Nzambe? Talá eyano ya Biblia.


text:
EFEZO
EFEZO 1
1 Ngai Polo, mopostolo Ya Kristo Yesu na mokano Ya Nzambe, natindi mokanda oyo epai ya basantu [Ya Efezo]', bandimi kati na Kristo Yesu.
2 Tika ete ngolu mpe kimia oyo ewuti na Nzambe Tata na biso mpe na Nkolo Yesu Kristo ezala na bino.
3 Lokumu ezala na Nzambe mpe Tata ya Nkolo na biso Yesu Kristo, ye oyo apambola biso kati na Kristo, na mapamboli nyonso ya Molimo, na bisika ya Likolo.
4 Pamba te apona biso kati na Kristo liboso ete mokili esalama, mpo ete tozala basantu mpe tozala na mabe moko te liboso na ye.
5 Kati na bolingo na ye, abongisaki yango banda kala ete akomisa biso bana na ye na nzela ya Yesu Kristo. Asalaki bongo ndenge ye moko alingaki yango kati na mokano na ye,
6 mpo na lokumu ya ngolu na ye oyo etondi na nkembo, oyo akabela biso kati na Mwana na ye oyo ye alingaka mingi.
7 Tokangolami kati na ye na nzela ya makila na ye, mpe tozwi bolimbisi ya masumu. Na ndenge wana nde Nzambe alakisaki biso bomengo ya ngolu na ye,
8 oyo atondisela biso na nzela ya bwanya nyonso mpe bososoli nyonso.
9 Mpe alakisi biso mabombami ya mokano na ye, oyo abongisa kati na Kristo, ndenge ye moko alingaki yango.
10 Mokano yango, oyo akokokisa tango eleko ekokoka, ezali boye: kosangisa esika moko biloko nyonso oyo asala, oyo ezali na likolo mpe oyo ezali na nse, na nse ya bokonzi ya Kristo.
11 Baponaki biso mpe kati na Kristo, mpe babongisaki biso na lolenge ya mabongisi ya ye oyo asalaka biloko nyonso na mokano na ye,
12 mpo ete biso baoyo tozalaki bato ya liboso mpo na kotia elikya na Kristo, tokoka kozala mpo na lokumu ya nkembo na ye.
13 Bino mpe baoyo bozalaki kati na Kristo, tango boyokaki Liloba ya solo, Sango Malamu oyo ebikisaki bino; kati na ye, tango bondimaki, Nzambe atiaki bino elembo: Molimo Mosantu oyo alakaki,
14 oyo azali bolamu ya liboso ya bomengo oyo tokozua, tango Nzambe akokangola na mobimba penza baoyo bazali bato na ye, mpo na lokumu ya nkembo na ye.
15 Yango wana, wuta nayokaki sango ya kondima na bino kati na Nkolo Yesu mpe bolingo oyo bozali na yango na basantu nyonso,
16 natikaka te kotonda Nzambe mpo na bino. Nakanisaka bino na mabondeli na ngai,
17 mpe nasengaka ete Nzambe ya Nkolo na biso Yesu Kristo, Tata ya nkembo, apesa bino Molimo, oyo akokomisa bino bato ya bwanya mpe akolakisa bino Nzambe, mpo ete bokoka koyeba ye malamu.
18 Nabondelaka mpe mpo ete mayele na bino engengisama, mpo bokoka koyeba elikya oyo ezali kati na ebiangeli na ye, mpe monene ya nkembo ya bomengo na ye oyo ezali kati na basantu;
19 boyeba mpe monene ya nguya na ye mpo na biso baoyo tozali kondima. Nguya yango ezali lokola mosala oyo ewuti na makasi na ye ya monene,
20 oyo alakisaki kati na Kristo, tango asekwisaki ye kati na bakufi mpe avandisaki ye na Likolo, na loboko na ye ya mobali,
21 likolo ya bokonzi nyonso, ya bonkumu nyonso, ya bokasi nyonso, mpe likolo ya kombo nyonso oyo bato bakoki kotanga, kaka na tango oyo te, kasi na tango oyo mpe ezali koya.
22 Nzambe atia biloko nyonso na nse ya makolo na ye, mpe apona ye azala Mokonzi likolo ya biloko nyonso mpo na Lingomba,
23 oyo ezali nzoto na ye, kotondisama ya ye oyo atondisaka biloko nyonso na bisaka nyonso.
EFEZO 2
1 Kala, bozalaki bakufi mpo na mabe na bino mpe mpo na masumu na bino,
2 oyo bozalaki kosala tango bozalaki kolanda banzela ya mokili oyo mpe ya mokonzi ya bokonzi ya milimo mabe, molimo oyo ezali kosala sik'oyo kati na bato oyo bazangi botosi.
3 Biso mpe, kala tozalaki na molongo na bango. Tozalaki kolanda baposa ya nzoto na biso, mpe tozalaki kosala makambo nyonso oyo nzoto na biso mpe makanisi na biso ezalaki kotindika biso mpo na kosala. Mpe tozalaki, wuta mbotama, bato oyo kanda ya Nzambe esengelaki kokweyela lokola bato mosusu.
4 Kasi Nzambe oyo atondi na mawa, mpo na bolingo na ye oyo eleki monene, oyo alingaki biso na yango,
5 atako tozalaki naino bakufi mpo na masumu na biso, apesaki biso bomoi elongo na Kristo. Bobiki mpo na ngolu.
6 Mpe Nzambe asekwisa biso elongo na Kristo mpe avandisa biso elongo na ye na bisika ya likolo, kati na Kristo Yesu.
7 Asalaki bongo mpo na kolakisa na batango nyonso oyo ekoya, monene ya bomengo ya ngolu na ye, oyo alakisaki biso na bolamu na ye, kati na Kristo Yesu.
8 Pamba te, bobiki mpo na ngolu, na nzela ya kondima. Mpe yango ewuti na bino te, kasi ezali likabo ya Nzambe;
9 yango ezali te mbuma ya misala oyo bosalaki, mpo ete moto moko te amikumisa.
10 Pamba te, biso tozali bikelamo ya Nzambe, tokelama kati na Kristo Yesu mpo na kosala misala ya malamu, misala oyo Nzambe abongisa liboso penza, mpo biso tosala yango.
11 Yango wana bokanisa, bino baoyo bozalaki liboso bato ya bikolo mosusu mpo na mbotama na bino, mpe bazalaki kobenga bino "Bato bakatisa nzoto te" epai ya bato oyo bazalaki komibenga "Bato bakatisa nzoto" (kokatisama oyo esalama na nzoto na nzela ya maboko ya bato).
12 Na tango wana, bozalaki ya kokabwana na Kristo, bozalaki bato oyo Nzambe aponaki te, bozalaki bapaya ya boyokani oyo Nzambe alakaki, bozangaki elikya, mpe bozalaki na Nzambe te kati na mokili.
13 Kasi sik'oyo kati na Kristo Yesu, bino bato bozalaki liboso mosika, basili kokomisa bino pene-pene na nzela ya makila ya Kristo.
14 Pamba te ye azali kimia na biso; ye moto akomisaki bayuda na bato oyo bazali bayuda te moto se moko, mpe abukaki lopango oyo ezalaki kokabola bango mpe ezalaki kotika bango ete bazala banguna.
15 Na nzoto na ye, alongolaki Mibeko elongo na mitindo na yango mpe malako oyo elakisaka lolenge ya kotambola. Mokano na ye ezalaki ete akela kati na ye moko moto moko ya sika oyo awuti kati na bato mibale; na ndenge wana nde azongisaki kimia.
16 Na nzela ya liwa na ye na ekulusu, Kristo asangisaki bango mibale na nzoto moko mpe azongisaki bondeko na bango na Nzambe; na nzela ya ekulusu, Kristo abomaki boyinani oyo ezalaki kati na bango.
17 Kristo ayaki mpe ateyaki kimia epai na bino bato bozalaki mosika, mpe kimia epai ya baoyo bazalaki pene-pene.
18 Pamba te, na nzela na ye, biso nyonso mibale tozali na ndingisa ya kokota epai ya Tata na nzela ya Molimo kaka moko.
19 Yango wana, bozali lisusu bapaya te to mpe bawuta te, kasi bozali basitwaye elongo na basantu, mpe bato ya libota ya Nzambe;
20 batonga bino likolo ya fondasio ya bapostolo mpe baproteta, mpe Kristo Yesu ye moko azali libanga ya motuya oyo esimbaka ndako mobimba.
21 Na ye, ndako mobimba esangani esika moko mpe ezali kokola, mpo ekoma ndako ya bosantu kati na Nkolo.
22 Mpe, kati na ye, bino mpe bozali kotongama lisanga, mpo bokoma ndako epai Nzambe azali kovanda na nzela ya Molimo na ye.
EFEZO 3
1 Yango wana, ngai Polo, moto ya boloko ya Yesu Kristo mpo na bino bato oyo bozali bayuda te...
2 Solo, bosi'boyoka ete Nzambe, kati na ngolu na ye, apesaki ngai mosala oyo mpo na bolamu na bino;
3 yango ezali sekre oyo Nzambe alakisaki ngai, ndenge nasi'nakomaki yango na mwa maloba.
4 Tango bokotanga yango, bokozala na makoki ya kososola ete nayebi sekre ya Kristo,
5 oyo na batango ya kala, Nzambe alakisaki yango na bato te, ndenge alakisi yango sik'oyo na bapostolo na ye ya bosantu mpe na baprofeta, na nzela ya Molimo.
6 Sekre yango, yang'oyo: na nzela ya Sango Malamu, bato oyo bazali bayuda te bakozwa elongo na bayuda bomengo oyo Nzambe azali kobombela bato na ye; bakomi biteni ya nzoto moko, mpe basangani na elaka oyo Nzambe apesaki kati na Kristo Yesu.
7 Nakoma mosali ya Sango Malamu yango na nzela ya likabo ya ngolu ya Nzambe, oyo Nzambe apesa ngai na nzela ya nguya na ye oyo alakasaki ngai.
8 Atako nazali moto ya suka penza na kati ya basantu nyonso, kasi Nzambe apesa ngai ngolu yango, ya koteya bato oyo bazali bayuda te bomengo monene ya Kristo,
9 mpe nalimbola na polele nyonso, liboso ya bato nyonso, ndenge nini Nzambe ye oyo asalaki biloko nyonso, azali kokokisa mabongisi na ye oyo ezalaki ya kobombama kati na ye moko banda kala;
10 mpo ete bokonzi mpe bonkumu kati na likolo, bakoka koyeba sik'oyo, na nzela ya Lingomba, bwanya ya Nzambe oyo ezali ya lolenge na lolenge,
11 ndenge abongisa yango banda kala, oyo ezali kokokisama kati na Kristo Yesu Nkolo na biso.
12 Kati na ye, mpe na nzela ya kondima kati na ye, tokoki kopusana pene-pene ya Nzambe, na bonsomi nyonso mpe na elikya nyonso.
13 Yango wana nasengi bino, bolemba te mpo na bapasi oyo nazali komona mpo na bino, pamba te yango ezali nkembo na bino.
14 Yango wana nafukamaka liboso ya Tata,
15 ye oyo mabota nyonso ya bandimi, na likolo mpe awa na nse, bazwa kombo wuta na ye.
16 Nabondelaka ete, wuta na bomengo ya nkembo na ye, apesa bino nguya, na nzela ya Molimo na ye, mpo na oyo etali moto ya kati,
17 mpo ete Kristo avanda kati na mitema na bino na nzela ya kondima. Nabondelaka mpe mpo ete bozala ya kopikama mpe ya kovanda kati na bolingo,
18 mpo ete bozala na makoki ya kososola, elongo na basantu nyonso: monene, molayi, mokuse, mpe bozindo ya bolingo ya Kristo,
19 mpe boyeba ndenge bolingo yango eleki boyebi nyonso; mpo ete botonda na kotondisama nyonso ya Nzambe.
20 Sik'oyo, epai na ye oyo akoki kosala na mingi penza, koleka nyonso oyo tosengaka to tokanisaka, na nzela ya nguya na ye oyo esalaka kati na biso,
21 tika ete nkembo ezala na ye kati na Lingomba mpe kati na Kristo Yesu, wuta na bato ya batango nyonso, mpo na libela na
libela! Amen,
EFEZO 4
1 Ngai oyo nazali moto ya boloko mpo na Nkolo, nazali kosenga bino ete botambola na lolenge oyo ekoki na ebiangelo oyo Nzambe abengaki bino:
2 bozala bato ya komikitisa tango nyonso, bato ya boboto, mpe ya motema molayi. Bosunganaka bino na bino kati na bolingo.
3 Bosala makasi mpo na kobatela bomoko oyo Molimo apesaka, na nzela ya kimia oyo ezali kokangisa bino lisanga moko.
4 Nzoto ezali kaka moko, Molimo mpe azali kaka moko; ndenge moko mpe, Nzambe abenga bino mpo na elikya kaka moko.
5 Nkolo azali kaka moko, kondima ezali kaka moko, mpe libatisi mpe ezali kaka moko.
6 Nzambe azali kaka moko, mpe azali Tata ya bato nyonso, ye oyo azali Nkolo ya nyonso, asalaka kati na nyonso, mpe azali kati na nyonso.
7 Moko moko na biso bapesaki ye makabo, ndenge Kristo ye moko alingaki kopesa.
8 Yango wana elobama: "Tango amataki na Likolo, amemaki bakangami mpe apesaki makabo na bato."
9 Nzokande, liloba oyo: "amataki, elakisi nini? Yango elakisi ete: liboso akitaki penza na nse ya mabele."
10 Moto oyo akitaki, ezali kaka ye wana oyo amataki na likolo penza koleka likolo nyonso, mpo ete atondisa mokili mobimba.
11 Ezali ye moto apesaki likabo na bato mosusu mpo bazala bapostolo, basusu baprofeta, basusu bapanzi Sango Malamu, basusu babateli, mpe basusu balakisi.
12 Asalaki bongo, mpo na kobongisa basantu basala mosala na bango, mpo ete nzoto ya Kristo etongama malamu,
13 kino biso nyonso tokokoma na bomoko kati na kondima mpe kati na koyeba Mwana na Nzambe, mpe kokoma bato penza oyo basi'bakoli, bato oyo basi'bakokani na bonene ya kokokisama ya Kristo.
14 Bongo tokozala lisusu bana mike te, oyo bazali kotindikama- tindikama na bambonge mpe komemama-memama bipai na bipai na mipepe nyonso ya mateya oyo evandi kati na lokuta ya bato, mpe kati na mayele na bango ya mabe ya kosalela banzela ya mabe mpo na kobungisa bato.
15 Nzokande, na nzela ya koloba solo kati na bolingo, tokokola na makambo nyonso kino na ye oyo azali Motu, ye nde Kristo.
16 Ezali wuta na ye, nde nzoto mobimba ekangani malamu penza mpe esangani esika moko na nzela ya misisa oyo epesaka yango bilei. Bongo tango eteni moko na moko ezali kosala mosala na yango na ndenge ekoki, nzoto mobimba ezali kokola mpe ezali komitonga yango moko kati na bolingo.
17 Yango wana, nalobi boye mpe nazali kokebisa bino kati na Nkolo ete, botika bizaleli ya bapakano, bango balandaka makanisi na bango oyo ezanga tina.
18 Pamba te, makanisi na bango ezali molili mpe bazali ya kokabwana na bomoi ya Nzambe, mpo na kozanga koyeba oyo ezali kati na bango, oyo ewutaka na mitema na bango ya mabanga.
19 Babungisa makambo nyonso oyo bomoto esengaka, bamibwaka na makambo ya soni, mpo na kosala na lokoso nyonso makambo nyonso ya bosoto.
20 Kasi bino, boyekolaki Kristo na ndenge wana te.
21 Nazali na elikya ete boyokaki makambo oyo etali ye, mpe bateyaki bino kati na ye, na ndenge penza ya makambo ya solo oyo ezali kati na Yesu.
22 Bongo boboya bomoi na bino ya kala, bobwaka bomoto na bino ya kala, oyo ezali kobeba na baposa na yango ya mabe.
23 Esengeli ete mitema na bino mpe makanisi na bino ekoma ya sika penza;
24 mpe bolata moto ya sika, oyo akelama na lolenge ya Nzambe, kati na bosembo mpe bosantu ya solo.
25 Yango wana, moko na moko na kati na bino esengeli abwaka lokuta, mpe aloba makambo ya solo na moninga na ye; pamba te, biso nyonso tozali biteni ya nzoto moko.
26 Soki bosiliki, bosala masumu te; esengeli ete kanda na bino esila liboso ete mokolo ekoma na suka na yango.
27 Bopesa zabolo nzela te.
28 Moto oyo azalaki koyiba, atika koyiba; kasi esengeli asala, asala na maboko na ye moko mosala oyo ezali malamu, mpo ete azala na eloko oyo akoki kopesa na moto oyo azali kokelela.
29 Botika te ete ata liloba moko ya mabe ebima na minoko na bino, kasi kaka oyo ezali malamu, oyo ekoki kokolisa kondima, na ndenge ya posa na bango, mpo ete yango epesa bolamu na bato oyo bazali koyoka yango.
30 Boyokisa Molimo Mosantu ya Nzambe mawa te, na nzela na ye nde batiaki bino elembo, mpo na mokolo ya kokangolama.
31Tika ete makambo nyonso ya bololo, kosilika, kanda, kongala, kofinga, elongwa kati na bino, ndenge moko mpe na makambo nyonso ya mabe.
32 Bozala bato ya malamu moko epai ya mosusu, bozala bato ya motema mawa, mpe bolimbisana moko na moko, ndenge Nzambe mpe alimbisa bino kati na Kristo.
EFEZO 5
1 Lokola bozali bana oyo Nzambe alingaka mingi, esengeli mpe bolanda ndakisa na ye.
2 Tika ete bolingo emonana na bomoi na bino, ndenge mpe Kristo alingaki biso mpe amikabaki ye moko mpo na biso, lokola malasi ya solo kitoko mpe mbeka epai ya Nzambe.
3 Mpe na oyo etali pite, to bosoto nini, to mpe lokoso ya kozwa biloko, emonana kutu te kati na bino, pamba te yango ekoki te na basantu;
4 ata mpe makambo ya soni, to maloba ya bozoba, to mpe maseki, pamba te yango ezali malamu te mpo na bino; kasi malamu bobimisaka maloba ya kozongisa matondi.
5 Pamba te, boyebi yango malamu ete: ata moto moko te oyo asalaka pite, makambo ya bosoto, atonda na lokoso ya kozwa biloko (pamba te lokoso ezali kosambela bikeko), akokota te na Bokonzi ya Kristo mpe ya Nzambe.
6 Moto moko te akosa bino na maloba oyo ezangi tina; pamba te, ezali mpo na makambo wana, nde kanda ya Nzambe eyaka likolo ya bato oyo bazangi botosi.
7 Bosangana na bato wana te.
8 Pamba te, liboso bozalaki molili, kasi sikoyo bozali pole kati na Nkolo. Yango wana, bozala na bizaleli ya bana ya pole;
9 pamba te mbuma ya pole emonana kati na nyonso oyo ezali bolamu, bosembo, mpe bosolo.
10 Bosala nyonso mpo na kososola makambo oyo esepelisaka Nkolo.
11 Bosangana te na misala ya molili oyo ebotaka mbuma te, nzokande bobimisa yango na pole.
12 Pamba te, makambo bato wana basalaka na sekre, ezali penza soni mpo na koloba yango.
13 Kasi soki babimisi makambo yango na pole, na tango wana nde lolenge na yango oyo ya solo-solo emonanaka polele.
14 Pamba te, ezali pole nde emonisaka makambo nyonso polele. Yango wana elobama: "Lamuka yo moto olali pongi, sekwa kati na bakufi mpe Kristo akongengisa moi na ye likolo na yo!"
15 Bongo, bokeba mingi mpo na bizaleli na bino; bozala te lokola bato bazangi mayele, kasi bozala lokola bato oyo bazali na mayele.
16 Bosalela tango malamu, pamba te mikolo ezali mabe.
17 Yango wana bozala bazoba te, kasi boluka kososola soki mokano ya Nkolo ezali nini.
18 Bolangwa masanga te, pamba te yango ememaka na mobulu; kasi botondisama na Molimo.
19 Bolendisana moko na moko kati na banzembo, masanzoli mpe banzembo oyo ewutaka na Molimo; boyemba mpe bokumisa Nkolo kati na mitema na bino.
20 Bozongisaka matondi na Nzambe Tata, na tango nyonso mpe na makambo nyonso, na kombo ya Nkolo na biso Yesu Kristo.
21 Botosanaka moko na moko kati na bobangi Kristo.
22 Basi, botosa mibali na bino ndenge botosaka Nkolo.
23 Pamba te, mobali azali mokonzi ya mwasi, ndenge Kristo azali mokonzi ya Lingomba: nzoto na ye, oyo ye azali Mobikisi na yango.
24 Lokola Lingomba etosaka Kristo, ndenge moko mpe basi batosa mibali na bango na makambo nyonso.
25 Mibali bolinga basi na bino ndenge mpe Kristo alingaki Lingomba mpe amikabaki ye moko mpo na yango,
26 mpo ete akomisa yango ya bosantu, na nzela ya Liloba, sima na kokomisa yango peto na nzela ya kosukola yango na mayi;
27 mpo ete alakisa yango na ye moko, Lingomba oyo etondi na nkembo, ezangi bosoto, ezangi likwanza, ata mpe eloko moko te ya ndenge wana, kasi ezala ya bosantu mpe na mabe ata moko te.
28 Ndenge moko mpe, mibali basengeli kolinga basi na bango ndenge balingaka nzoto na bango moko. Mobali oyo alingaka mwasi na ye, amilingaka ye moko.
29 Pamba te, moto ata moko te asi'ayina nzoto na ye moko, kasi aleyisaka yango mpe alengelaka yango malamu, ndenge moko mpe Kristo asalaka Lingomba,
30 pamba te tozali biteni ya nzoto na ye.
31 "Yango wana mobali akotika tata na ye mpe mama na ye mpe akosangana na mwasi na ye, bongo bango mibale bakokoma nzoto moko."
32 Sekre oyo ezali monene penza; kasi ngai nazali koloba mpo na Kristo mpe Lingomba.
33 Mpo na bino, esengeli ete moto na moto kati na bino alinga mwasi na ye ndenge amilingaka ye moko; mpe mwasi asengeli kotosa mobali na ye.
EFEZO 6
1 Bino bana, botosa baboti na bino kati na Nkolo, pamba te yango ezali sembo.
2 Mobeko ya liboso oyo ezali na elaka, yango oyo: Tosa tata mpe mama na yo,"
3 mpo ete makambo na yo etambola malamu mpe owumela tango molayi kati na mokili.
4 Bino batata, boyokisa bana na bino kanda te, kasi bobokola bango kati na mateya mpe na makebisi ya Nkolo.
5 Bino bawumbu, botosa bakonzi na bino ya mokili, na bobangi, botosi, mpe na bosolo nyonso, lokola nde bozali kosala yango na Kristo.
6 Bosala mosala na bino kaka te soki bazali kokengela bino, lokola nde bozali kolinga kosepelisa bato; kasi bosala yango lokola bawumbu ya Kristo, baoyo bazali kokokisa mokano ya Nzambe na motema na bango mobimba.
7 Bosala mosala na bino na esengo nyonso. lokola nde bozali kosalela Nkolo kasi bato te.
8 Pamba te boyebi malamu ete, Nkolo akofuta moto na moto mpo na makambo nyonso ya malamu oyo azali kosala, azala mowumbu to moto ya bonsomi.
9 Bongo bino bakonzi, bozala mpe ndenge moko na bawumbu na bino; botika kotungisa bango. Pamba te boyebi ete, Mokonzi na bango na oyo ya bino, azali na Likolo; mpe atalaka bilongi ya bato te.
10 Mpo na kosukisa: bozwa makasi na bino kati na Nkolo mpe kati na nguya ya makasi na ye.
11 Bolata bibundeli nyonso ya Nzambe, mpo ete bokoka kotelema ngwi liboso ya mayele ya mabe ya zabolo.
12 Pamba te etumba na biso ezali na makila mpe na mosuni te, kasi na milimo oyo ezali na bokonzi, milimo ya lokumu, banguya ya mokili oyo ya molili, mpe na milimo ya mabe oyo ezali na mokili ya milimo.
13 Yango wana, bokamata bibundeli nyonso ya Nzambe, mpo ete bokoka kotelema na mokolo mabe, mpe sima ya kobunda kino na suka, botelema kaka ngwi.
14 Yango wana botelema ngwi: bolata solo lokola mokaba na loketo, bolata bosembo lokola eloko ya libende oyo ebatelaka ntolo,
15 bolata molende ya kopanza Sango Malamu ya kimia lokola sapato na makolo na bino.
16 Likolo na nyonso, bolata kondima lokola eloko ya libende oyo ekosunga bino mpo na koboma makonga nyonso oyo epelaka moto, oyo moto mabe abwakaka.
17 Bokamata lobiko lokola ekoti ya libende, mpe Liloba ya Nzambe lokola mopanga ya Molimo.
18 Na tango nyonso, bobondela mabondeli ya ndenge nyonso mpe ya kosenga, na kotindama ya Molimo. Bosala yango na kokengela mpe na molende, mpe bobondela mpo na basantu nyonso.
19 Bobondela mpe mpo na ngai, mpo ete tango nakoloba, Nzambe apesa ngai maloba oyo nasengeli koloba, mpo ete nateya na molende nyonso sekre ya Sango Malamu,
20 oyo ngai nazali ambasadere na yango, ambasadere oyo azali ya kokangama na minyololo. Bobondela mpo ete nateya yango na molende nyonso, ndenge nasengeli koteya yango.
21 Titsike, ndeko na biso ya bolingo mpe mosali malamu kati na Nkolo, akoyebisa bino makambo nyonso, mpo ete bino mpe bokoka koyeba ndenge nazali mpe soki nazali kosala nini.
22 Tala tina nazali kotinda ye epai na bino, mpo bokoka koyeba ndenge biso tozali,
mpe akoka kolendisa mitema na bino.
23 Tika ete Nzambe Tata mpe Nkolo Yesu Kristo, bapesa bandeko nyonso, kimia, bolingo, mpe kondima.
24 Tika ete ngolu ezala na baoyo nyonso balingaka Nkolo na biso Yesu Kristo na bolingo ya solo penza.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yirimia 5:1-31
5 Bótambola epai na epai na babalabala ya Yerusaleme mpe bómona, sikoyo, mpe bóyeba, mpe bóluka na bisika na yango minene ya bato nyonso soki bokomona moto,+ soki moto azali oyo azali kosala na boyengebene,+ moto oyo azali koluka bosembo,+ mpe nakolimbisa engumba yango.2 Ata soki balobi: “Lokola Yehova azali solo na bomoi!” bazali kaka kolapa ndai ya lokuta mpenza.+3 Ee Yehova, miso na yo etalaka epai ya bosembo te?+ Obɛti bango,+ kasi babɛli te.+ Osilisaki bango nyɛɛ.+ Baboyaki kondima disiplini.+ Bakómisaki bilongi na bango makasi koleka libanga.+ Baboyaki kozonga.+4 Yango wana ngai mpe nalobaki: “Ya solo bazali mpenza bato mpamba. Basalaki bozoba, mpo baboyi nzela ya Yehova, bikateli ya Nzambe na bango.+5 Nakokende epai ya bato minene mpe nakosolola na bango;+ mpo bango batye mpenza likebi na nzela ya Yehova, na bikateli ya Nzambe na bango.+ Ya solo mpenza bango nyonso elongo babuki mpenza ekanganeli; bakati mpenza bansinga.”+6 Yango wana nkɔsi oyo ebimi na zamba ebomi bango, mbwa ya zamba ya mokili patatalu oyo ekauká ezali kaka kopunza bango,+ mpe nkoi ezali kaka kosɛnzɛla pene na bingumba na bango.+ Moto nyonso oyo azali kobima kuna azali kopasolama bitenibiteni. Mpo makambo na bango ya kobuka mibeko ekómi mingi; misala na bango ya kozanga bosembo ekómi ebele.+7 Ndenge nini nakoki kolimbisa yo na likambo oyo? Bana na yo moko batiki ngai, mpe bazali kaka kolapa ndai+ na nkombo ya eloko oyo ezali Nzambe te.+ Mpe nazalaki kaka kotondisa bango na bilei,+ kasi bazalaki kaka kosala ekobo,+ mpe bazali kokende na bituluku na ndako ya mwasi ya ndumba.8 Bakómi bampunda oyo ezali na mposa ya kosangisa nzoto, oyo ezali na mabinzi ya makasi. Bazali koganga moto na moto mpo na mwasi ya moninga na ye.+9 “Nasengeli te kotuna ete bázongisa monɔkɔ mpo na makambo wana mpenza?” yango nde liloba ya Yehova.+ “To molimo na ngai esengeli te kozongisa mabe mpo na ekólo ya boye?”+10 “Bómata epai ya milɔngɔ na ye ya banzete ya vinyo mpe bóbebisa yango,+ kasi bósilisa yango nyɛɛ te.+ Bólongola bitape na yango oyo etondi na nkasa, mpo ezali ya Yehova te.+11 Mpo ndako ya Yisraele mpe ndako ya Yuda basaleli ngai makambo na bokosi mpenza,” yango nde liloba ya Yehova.+12 “Bawangani Yehova, mpe bazali kaka koloba: ‘Azali te.+ Mpe mpasi moko te ekoyela biso, mpe tokomona mopanga te to nzala te.’+13 Mpe basakoli bakómi mopɛpɛ, mpe liloba ezali na kati na bango te.+ Ndenge wana nde bakosala bango.”14 Na yango, talá oyo Yehova, Nzambe ya mampinga, alobi: “Lokola bozali koloba likambo oyo, talá! nazali kokómisa maloba na ngai mɔtɔ na monɔkɔ na yo,+ mpe bato oyo bakozala nkoni, mpe ekozikisa bango.”+15 “Ee ndako ya Yisraele, talá! nazali komemela bino ekólo moko uta na mosika,”+ yango nde liloba ya Yehova. “Ezali ekólo moko oyo eumeli.+ Ezali ekólo moko ya kala, ekólo oyo oyebi monɔkɔ na yango te, mpe okoki koyoka te oyo bazali koloba mpe kokanga ntina na yango.16 Libenga ya makula na bango ezali lokola lilita oyo efungwami; bango nyonso bazali mibali ya nguya.+17 Ya solo mpenza, bakolya mpe mbuma oyo obuki na bilanga na yo mpe limpa na yo.+ Bato yango bakolya bana na yo ya mibali mpe bana na yo ya basi. Bakolya bitonga na yo ya bampate mpe bitonga na yo ya bangɔmbɛ. Bakolya nzete na yo ya vinyo mpe nzete na yo ya figi.+ Bakopanzapanza na mopanga bingumba na yo oyo ebatelami makasi, oyo ozali kotyela motema.”18 “Mpe ata na mikolo yango,” yango nde liloba ya Yehova, “nakosilisa bino nyɛɛ te.+19 Mpe ekosalema mpenza boye: bokoloba ete ‘Mpo na nini Yehova Nzambe na biso asali biso makambo oyo nyonso?’+ Mpe osengeli koloba na bango boye: ‘Lokola botiki ngai mpe bobandi kosalela nzambe mopaya na mokili na bino, ndenge wana nde bokosalela bapaya na mokili oyo ezali ya bino te.’”+20 Bóyebisa likambo oyo na ndako ya Yakobo, mpe bósakola yango na Yuda, bóloba:21 “Sikoyo bóyoka likambo oyo, Ee bino bato bozangá bwanya mpe bozangá motema:+ Bazali na miso, kasi bakoki komona te;+ bazali na matoi, kasi bakoki koyoka te.+22 ‘Bozali kobanga ata ngai te,’+ yango nde liloba ya Yehova, ‘to bozali kolɛnga* ata liboso na ngai te,+ ngai moto natyá zɛlo ezala ndelo mpo na mbu, lilako oyo ezali koumela seko, oyo mbu ekoki koleka te, boye te? Ata soki mbonge na yango ezali kotombwanatombwana, ata bongo ekolonga te; mpe ata soki ekómi yikiyiki, ata bongo ekoki koleka yango te.+23 Kasi bato oyo mpenza bakómi na motema makasi mpe ya botomboki; bapɛngwi mpe bazali kaka kotambola na nzela na bango.+24 Kasi balobi na motema na bango te ete: “Sikoyo, tiká tóbanga Yehova Nzambe na biso,+ Oyo azali kopesa biso mbula makasi ná mbula ya eleko ya otɔnɛ mpe mbula ya eleko ya prɛnta na ntango na yango,+ Oyo azali kobatela mpo na biso bapɔsɔ oyo etyamá mpo na kobuka mbuma.”+25 Mabunga na bino moko nde ebengani makambo oyo, mpe masumu na bino moko nde epekisi bino bózwa biloko ya kitoko.+26 “‘Mpo bato mabe bazali na kati ya bato na ngai.+ Bazali kaka kotala na likebi, lokola ntango bakangi-bandɛkɛ bagunzamaka.+ Batye motambo ya libebi. Bazali kokanga nde bato.27 Lokola mwa ndako ya bibwɛlɛ oyo etondi na bikelamu oyo epumbwaka, bobele bongo bandako na bango etondi na bokosi.+ Yango wana bakómi minene mpe bazali kozwa bomɛngo.+28 Bakómi mafuta;+ bakómi kongɛnga. Batondani mpe na makambo mabe. Bakɔteli ata moto moko te na likambo ya kosamba,+ ata likambo ya mwana oyo tata akufá,+ mpo bálonga;+ mpe basambisi te likambo ya babola.’”29 “Nasengeli kotuna te ete bázongisa monɔkɔ mpo na makambo wana mpenza,” yango nde liloba ya Yehova, “to molimo na ngai esengeli te kozongisa mabe mpo na ekólo ya boye?+30 Likambo moko ya kokamwisa, ɛɛ, likambo moko ya nsɔmɔ, esalemi na mokili:+31 Basakoli bazali mpenza kosakola na lokuta;+ mpe banganga-nzambe bazali konyata bato na nguya na bango.+ Mpe bato na ngai balingi ezala ndenge wana;+ bongo bokosala nini na nsuka na yango?”+


text:
Mikolo pe mibange
Sima ya pension, moko kati ya bapaya bazongaka na ba mboka na bango. Soki makoki ya misala pe bokolongolono ya nzoto ezali, moko kati ya misato mosusu evandaka kati ya suisse pe ba mboka na bango. Moko kati ya misato oyo etikali batikala libela na Suisse.
Suisse epesaka mibange makoki ya kobika bomoyi ya bonsomi ti na ata mbula epusani :
Na yango mabongisi ebele ya esika ya mosala po na mibange pe basali mingi ya ofele bzwa mokumba ya kobongisa esika malamu po na kosakana pe lisalisi.
Mibange oyo bazali na bozwi mingi te basengeli ete babakisela bango lisungi ya AVS.
Nzinga nzinga ya motuna : Ba ndako ya mibange, Lisalisi, Bokolongono, Misolo, Kokoba kosala mosala, Liwa, Koyekola, Kozonga mboka


text:
GÉORGIE | 1991-1997
“Nzambe azalaki kokolisa.”
—1 Ko. 3:6.
EKÓLO Géorgie ezwaki lipanda na 1991, mbula oyo Union Soviétique ekabwanaki. Kasi eumelaki te, mbongwana na makambo ya politiki mpe kobendana ya bana-mboka esalaki ete bomoi ekóma mpenza mpasi. Genadi Gudadze, oyo azalaki mokɛngɛli ya zongazonga na ntango wana alobi ete bato bazalaki kotɛlɛma na molɔngɔ ata mokolo mobima mpo na kozela bilei.
Na boumeli ya ntango wana, mbala mingi Batatoli ya Yehova bazalaki kosakola nsango ya Biblia epai ya bato oyo bazalaki kozela na molɔngɔ. Genadi alobi boye: “Na bambula wana ya mpasi, emonanaki lokola moto nyonso azalaki kosepela na solo. Tozwaki bakarte ebele oyo ezalaki na baadrɛsi ya bato oyo bazalaki na mposa ya koyekola Biblia.”
Na nsuka ya likita nyonso, bankulutu bazalaki kotánga bankombo mpe baadrɛsi ya bato oyo basɛngaki tókende kotala bango. Basakoli bazalaki kondima kokende kotala bato yango.
Ndeko Levani Sabashvili, oyo azalaki nkulutu na Tbilissi, azali koyeba lisusu mwasi ná mobali moko oyo basɛngaki tókende kotala bango. Alobi boye: “Basakoli bazwaki baadrɛsi nyonso, kasi ata mosakoli moko te andimaki kokende kotala mwasi ná mobali yango. Bazalaki kofanda mosika mpe mingi na biso tozalaki na bato mingi ya koyekola na bango Biblia.”
Mwa basanza na nsima, mwasi ná mobali yango basɛngaki lisusu tókende kotala bango. Basɛngaki lisusu mpo na mbala ya misato, kasi na mbala oyo bakomelaki Batatoli na mokanda ete báboya ngambo ya makila. (Mis. 20:26, 27) Ndeko Levani alobi boye: “Ezalaki eleko ya bafɛti ya nsuka mbula mpe mbala mingi tozalaki kolinga te kokende kotala bato na eleko yango. Kasi tomonaki ete tokokaki lisusu te kopusa mikolo ya kokende kotala bango.”
Roini ná Nana Grigalashvili, mwasi ná mobali yango oyo bazalaki mpenza na mposa ya bilei ya elimo, bakamwaki makasi ntango bamonaki ndeko Levani mpe ndeko mosusu na ntɔngɔ moko boye liboso ya porte na bango atako malili ezalaki makasi. Babandaki mbala moko koyekola Biblia. Roini ná Nana mpe bana na bango bazali lelo babongisi-nzela ya sanza na sanza.
Basalaki milende mpenza mpo na koluka baoyo basepelaki na solo
Lokola bazalaki mpenza na botɔndi, baoyo basepelaki na solo, bapesaki mpenza ntango, makasi mpe biloko na bango mpo na kosakwela basusu nsango malamu. Atako Badri ná Marina Kopaliani bazalaki na mikumba ya libota, bazalaki na kati ya baoyo basalaki mibembo na bamboka ya mosika mpo na kosalisa bato ya mitema sembo.
Na mikolo ya pɔsɔ mpe ya lomingo, Badri ná Marina elongo na bana na bango Gocha ná Levani oyo bazalaki bilenge, bazalaki komibongisa mpo na mibembo na Douchéti, etúká moko kitoko ya ngombangomba na nɔrdi ya Tbilissi. Ntango mosusu, bazalaki kosala mobembo ya kilomɛtrɛ 150 na banzela ya mipɛpɛ mpo na kokóma na bamboka ya mosika.
Mokolo moko, mwasi moko abengisaki Badri ná mwasi na ye esika asalaka. Badri alobi boye: “Tokɔtaki na ndako oyo bato soki 50 bazalaki kozela biso! Liboso nakamwaki, kasi nsima ya kobondela Yehova, nasalelaki Matai 24 mpo na kosolola na bango makambo etali mikolo ya nsuka. Moto moko akamwaki mpe atunaki, ‘Mpo na nini basango na biso bayebisaka biso makambo oyo te?’”
Ekaniseli ebendaki likebi ya bato
Ekaniseli ya liwa ya Yesu epesaki bato mingi ya Géorgie libaku ya koyoka nsango malamu. Na ndakisa na 1990, Ekaniseli oyo esalemaki na ndako ya ndeko Ia Badridze na Tbilissi ebendaki likebi ya bato ya kartye.
Ndeko Badridze asɛngaki ete Ekaniseli esalema na ndako na ye. Ye ná bana na ye balongolaki biloko na salɔ mpo esika ezala monene. Kasi alingaki kozwa bakiti wapi mpo na bapaya? Na Géorgie, mbala mingi bato bazalaki kofuta mwa mbongo mpo na kozwa bakiti mpe bamesa mpo na bafɛti ya minene. Lokola afutaki mbongo kaka mpo na bakiti, bankóló bakiti yango batunaki ye boye: “Okozwa bamesa te? Bongo bokolya ndenge nini?”
Ndeko Badridze abongisaki ndako na ye oyo ezali na etaje ya 13 mpo na koyamba bato nyonso oyo bayaki na Ekaniseli ya liwa ya Yesu. Likambo ya kokamwa bato 200 bayaki! Na ntembe te bato mingi ya kartye yango batunaki mituna na ntina etali Batatoli ya Yehova.
Ekaniseli oyo etiká nsango
Na 1992, bafutaki mbongo mpo na kosala Ekaniseli na bandako ya minene na bisika ndenge na ndenge ya ekólo yango. Davit Samkharadze, oyo azalaki kofanda na Gourie, amonisi ndenge mokɛngɛli-motamboli atunaki bango mpo na ebongiseli oyo bazwaki mpo na Ekaniseli.
Ntango mokɛngɛli yango ayokaki ete basakoli bazalaki koluka kosala Ekaniseli na ndako moko ya moke, atunaki boye: “Ndako ya monene ezali te na engumba? Bokoki kofuta mbongo te mpo bózwa yango?” Lokola ndako yango ekokaki koyamba bato koleka 1 000, bandeko bamonaki te ntina ya kofuta mbongo mpo na ndako yango mpo bazalaki kaka basakoli 100.
Mokɛngɛli apesaki likanisi oyo: “Soki mosakoli mokomoko abengisi ata bato zomi, bakiti nyonso ekotonda.” Ata soki na ebandeli likanisi wana emonanaki lokola ekosimba te, basakoli basalaki makasi bálanda yango. Likambo ya kokamwa mpe ya esengo, bato koleka 1 036 bayanganaki na Ekaniseli! *
Babongisi-nzela ya molende basakoli na bateritware ya sika
Na 1992, ezalaki naino na bitúká mosusu ya Géorgie oyo Batatoli ya Yehova basakolá te. Ndenge nini bakokaki kosakola na bateritware yango na ntango oyo nkita ya ekólo yango ebebaki mpenza?
Tamazi Biblaia, oyo azalaki kofanda na Wɛsti ya Géorgie na ntango wana, alobi boye: “Mokɛngɛli-motamboli asalaki likita na mwa bandeko kati na biso mpo na kolobela oyo tokoki kosala. Toyebaki mpenza te ndenge mosala ya mobongisi-nzela monene esalemaka. Kasi toyebaki ete nsango malamu esengelaki kosakolama na lombangu.” (2 Tim. 4:2) Yango wana, baponaki babongisi-nzela 16 mpe batindaki bango na bisika ndenge na ndenge ya ekólo.
Na sanza ya mitano ya mobu 1992, likita moko ya ngonga misato esalemaki na Tbilissi mpo na kolendisa babongisi-nzela oyo batindaki bango básakola na boumeli ya sanza mitano na bateritware yango. Sanza nyonso bankulutu bazalaki kokende kotala babongisi-nzela yango mpo na kolendisa bango na elimo mpe kopesa bango biloko oyo bazali na yango mposa.
Babongisi-nzela mibale ya basi, Manea Aduashvili ná Nazy Zhvania, batindamaki na engumba Ozourgéti. Manea, oyo azalaki na mbula 60 na ntango wana, alobi boye: “Toyebaki ete mwasi moko na engumba Ozourgéti azalaki kosepela na solo. Na yango, ntango kaka tokómaki kuna, tolukaki kokutana na ye. Ntango tokómaki na ndako na ye, azalaki kozela biso mpe abengisaki bato mosusu soki 30. Mokolo yango tobandaki koyekola na bato mingi Biblia.”
Na basanza oyo elandaki bokoli emonanaki. Kaka nsima ya sanza mitano, bato 12 bamonisaki mposa ya kozwa batisimo.
Ezaleli na bango ya komipimela ebimisaki matomba
Babongisi-nzela mibale ya mibali, Pavle Abdushelishvili ná Paata Morbedadze, batindamaki na engumba Tsageri. Ezali na etúká oyo mimeseno ya kala esanganá na mateya ya bokristo.
Ntango eleko ya malili ekómaki pene, mosala ya babongisi-nzela oyo batindamaki mpo na sanza mitano ekómaki na nsuka mpe babengisaki Paata esika mosusu mpo apesa mabɔkɔ na mosala ya kobongola mikanda. Yango wana Pavle asengelaki kozwa ekateli. Alobi boye: “Nayebaki ete kolekisa eleko ya malili na Tsageri ekozala mpasi. Kasi, bayekoli na biso ya Biblia bazalaki na mposa makasi ya lisalisi, yango wana nazwaki ekateli ya kotikala.”
Pavle alobi boye: “Nafandaki na libota moko. Nazalaki kolekisa mokolo mobimba na mosala ya kosakola. Na mpokwa nazalaki kofanda zingazinga ya bakoni ya mɔtɔ elongo na bato ya libota yango na salɔ. Kasi, soki ntango na ngai ya kolala ekoki, nazalaki kolata ekɔti na ngai oyo ezwi mwa mɔtɔ mpe komata na shambrɛ na ngai mpo na kolala na nse ya bolangeti.”
Ntango bankulutu bakendeki kotala Pavle na eleko ya molunge, bato 11 bakokisaki masɛngami mpo bákóma basakoli oyo bazwi naino batisimo te. Eumelaki te bango nyonso bazwaki batisimo.
^ par. 20 Na 1992, ekólo Géorgie ezalaki na basakoli ya molende 1 869 mpe bato 10 332 bayanganaki na Ekaniseli.


text:
Retour au blog Music de ndombolhino-music
Visiteur, Posté le lundi 10 mars 2014 12:58
Kiekiekie toza na posa ya batu yaba ingrat te malgre otubela zala nde na coin nayo okomona mutu akoya koluka yo te luka nde fally bobongisa werrason na jb baza ba masta depuis yo luka nde generation nayo bobongisa werrason na king kester soki boyebi eloko te bovanda kimya bango mibale bazalaki petit frere na grand frere bazalaki kobima na tv te mais bazalaki kozala mingi bokota kutu kuna te etali pe bino te
Visiteur, Posté le lundi 10 mars 2014 03:11
Ferre oza ya Nzambe yango mosala nayo ezo kende kaka liboso la preuve Kester de son vivant andimaki yo mais pas les autres ba semblants ya pamba pamba pendant que Kester na hopital ba monana te meme Defao a remercia yo pe na contribution nayo na makambo ya Debaba vraiment continuer kaka bongo surtout eviter zoba wana muyaka tribaliste motema likundu hahaha
Visiteur, Posté le dimanche 09 mars 2014 15:42
werrason aponaki batu pe alobaki mutu nyonso alingi aya koyemba na monaki evoloko kutu ayaki sikoyo olingaki ba benga yo mwana mayele soki aza na posa ya eloko akolanda esika ezali
Visiteur, Posté le dimanche 09 mars 2014 06:47
tika kofinga ferre mabe nini alobi bino batu ya werrera lolendo eza natinate muwazamani kutu akufi eteya bino polemique eza natina te bolingo eleki nioson ferre aza na raison
Visiteur, Posté le dimanche 09 mars 2014 06:23
KOKAMWA QUE FERRE AZOLOBA IL FALLAIT BA SANGANA PONA BAYEMBELA VIEUX KESTER,NZAMBO MAIS MUANA OYO AZA VRAIMENT NA MEMOIRE COURTE NANI AKOSANGANA NAYO?APRES OYAKA KO FINGA BATU QUE BALATI BIEN TE BAYEMBI BIEN TE,OZA IMPOLI LOKOLA VIEUX NAYO MAMAN WEMBA,YO OZA DANZER TIKA BATU OYO BAZA DANZER TE BA YEMBA NA BANGO CALME.
Visiteur, Posté le samedi 08 mars 2014 19:40
tilapiaaaa munoko lokola ngulu ya mobali naba rouge olati ondire appisiline
Design by lequipe-skyrock - Choisir cet habillage
Abonne-toi à mon blog ! (12 abonnés)


text:
Kozala mondimi ya lingomba moko ezali na ntina?
Eyano ya Biblia
Ɛɛ, mpo Nzambe alingaka ete bato bákutanaka esika moko mpo na losambo. Biblia elobi: “Tótyelanaka likebi mpo tólendisana mpo tózala na bolingo mpe tósala misala ya malamu, tótika koyanganaka na makita na biso te.”—Baebre 10:24, 25.
Yesu amonisaki ete bayekoli na ye bakosala lisangá moko; ayebisaki bango ete: “Na ndenge yango bato nyonso bakoyeba ete bozali bayekoli na ngai, soki bozali na bolingo na kati na bino.” (Yoane 13:35) Mpo bámoniselana mpenza bolingo yango, esengelaki bayekoli ya Kristo bákutanaka esika moko. Basengelaki kokutanaka na masangá mbala na mbala mpo na kosambela Nzambe. (1 Bakorinti 16:19) Bango nyonso basengelaki kozala lisangá ya bandeko ya mokili mobimba.—1 Petro 2:17.
Kozala mondimi ya lingomba moko ekoki te
Biblia emonisi ete bato basengeli kokutanaka esika moko mpo na kosambela Nzambe, kasi elobi te ete moto akoki kosepelisa Nzambe kaka mpo azali mondimi ya lingomba moko. Mpo Nzambe andima moto, mateya ya lingomba na ye esengeli kosimba bomoi na ye ya mokolo na mokolo. Na ndakisa, Biblia elobi: “Losambo oyo ezali pɛto mpe na mbindo te na miso ya Nzambe na biso mpe Tata yango oyo: kosalisa bitike ná basi oyo mibali bakufá na bolɔzi na bango, mpe komibatela mpe kozala te na litɔnɔ ya mokili.”—Yakobo 1:27.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ezekiele 25:1-17
25 Mpe liloba ya Yehova ekobaki koyela ngai ete:2 “Mwana ya moto, talisá elongi na yo epai ya bana ya Amone mpe sakwelá bango.+3 Mpe osengeli koloba boye mpo na bana ya Amone: ‘Bóyoka liloba ya Yehova Nkolo Mokonzi-Oyo-Aleki-Nyonso. Talá oyo Yehova Nkolo Mokonzi-Oyo-Aleki-Nyonso alobi: “Lokola olobi Aha! mpo na esika mosantu na ngai, mpo bakómisi yango eloko mpamba, mpe mpo na mabele ya Yisraele, mpo batiki yango mpamba, mpe mpo na ndako ya Yuda, mpo bamemami na mboka mopaya,+4 na yango, ngai oyo nazali kopesa yo na bato ya Ɛsti ozala eloko na bango,+ mpe bakotya bakaa na bango oyo ezingami na bifelo na kati na yo, mpe bakotya batabernakle na bango na kati na yo. Bango nde bakolya mbuma na yo, mpe bango nde bakomɛla miliki na yo.+5 Mpe nakokómisa Raba+ esika ya koleisa bakamela matiti mpe mboka ya bana ya Amone esika ya kopema ya etonga ya bampate;+ mpe bokoyeba mpenza ete nazali Yehova.”’”+6 “Mpo talá oyo Yehova Nkolo Mokonzi-Oyo-Aleki-Nyonso alobi: ‘Lokola obɛtaki mabɔkɔ+ mpe otutatutaki makolo mpe na kati ya molimo na yo, ozalaki se kosepela na lityo nyonso mpo na mabele ya Yisraele,+7 na yango, ngai oyo; nasemboleli yo lobɔkɔ na ngai,+ mpe nakopesa yo ozala eloko oyo bikólo bakopunza; mpe nakolongola yo na kati ya bato ya bikólo mpe nakobebisa yo mpo ozala lisusu te na mikili.+ Nakosilisa yo,+ mpe okoyeba mpenza ete nazali Yehova.’8 “Talá oyo Yehova Nkolo Mokonzi-Oyo-Aleki-Nyonso alobi: ‘Lokola Moabe+ ná Seire+ balobi ete: “Talá! Ndako ya Yuda ezali lokola bikólo mosusu nyonso,”+9 na yango, ngai oyo nazali kofungola nzela na mopanzi ya ngomba ya Moabe pene na bingumba, na bingumba na ye tii na ndelo na ye, esika ya mokili yango oyo eleki kitoko, Bete-yeshimote,+ Baala-meone,+ ɛɛ tii na Kiriataime,+10 mpo na bato ya Ɛsti,+ elongo na bana ya Amone;+ mpe nakokómisa yango eloko ya kozwa, mpo bango bana ya Amone bákanisama lisusu te+ na kati ya bikólo.11 Mpe nakokweisela Moabe bitumbu;+ bakoyeba mpenza ete nazali Yehova.’+12 “Talá oyo Yehova Nkolo Mokonzi-Oyo-Aleki-Nyonso alobi: ‘Lokola Edome azongiseli ndako ya Yuda mabe mpe bazalaki se kosala mabe mingi koleka mpe bazongiselaki bango mabe,+13 na yango, talá oyo Yehova Nkolo Mokonzi-Oyo-Aleki-Nyonso alobi: “Nakosembolela mpe Edome lobɔkɔ na ngai+ mpe nakolongola kuna moto ná nyama ya mboka,+ mpe nakokómisa yango esika oyo ebebisami banda na Temane,+ ɛɛ kino na Dedane.+ Bakokwea na mopanga.14 ‘Mpe nakozongisela Edome mabe na lobɔkɔ ya bato na ngai Yisraele;+ mpe bakosala mpenza na Edome na kolanda nkanda na ngai mpe na kolanda nkɛlɛ na ngai; mpe bakoyeba mpenza ndenge oyo ngai nazongisaka mabe,’+ yango nde liloba ya Yehova Nkolo Mokonzi-Oyo-Aleki-Nyonso.”’15 “Talá oyo Yehova Nkolo Mokonzi-Oyo-Aleki-Nyonso alobi: ‘Lokola Bafilistia bazongisaki mabe+ mpe bazalaki se kozongisa mabe na kozongisa mabe moko ya lityo na kati ya molimo, mpo na kobebisa,+ na bonguna moko oyo ezali koumela mpo na ntango oyo etyami ndelo te,+16 na yango, talá oyo Yehova Nkolo Mokonzi-Oyo-Aleki-Nyonso alobi: “Ngai oyo nazali kosembolela Bafilistia lobɔkɔ na ngai,+ mpe nakolongola Bakerete,+ mpe nakobebisa bato oyo batikali na bokula ya mbu.+17 Mpe nakokweisela bango bitumbu minene, elongo na mpamela ya nkɛlɛ;+ mpe bakoyeba mpenza ete nazali Yehova ntango nakozongisela bango mabe.”’”+


text:
Play ch@mpi_EuX_Il_PaRlEnT_EuX_TrEmBlEnT mix de mopao sarkozi
Return to the blog of GervaisKatende
KARMALOGIE 2013, Posted on Tuesday, 11 December 2012 at 7:32 AM
ZIK YA GRECO TO GRIMACE!!! ESILA YO TATA BOLOLE MIPESA RESPECT!!!!YO OKOTIA MOTEMA NA PANTALON YA MWANA??? BONGO MOKOLO MWANA AKOKENDE NA PANTALON NA YE NA FETI OKOLELA...MOTEMA EKOBETA CANON.2013 FINI LA CHIENLIT BETA NDE..YEMBA NDE...TIA TICKET NA PORTE BATU BASOMBA NDE SAUVONS LA MUSIC DU CONGO.
MARIO, Posted on Wednesday, 05 December 2012 at 2:49 AM
mosaka ;batiki yo lisusu bamemaka yo te pona nini ata na ba province ahHHHHHHHHHHHMawa elongi pe echange yo luka boulot mosusu tala kisidjora asala mouv na ye bongo okoki kosala ata ballet te ingeta


text:
MAKAMBO YA ESENGO YA MBULA ELEKI
Kotonga Bandako ya Bokonzi nokinoki
EZALI esengo mpenza komona ete Yehova azali kosalisa losambo ya solo epalangana nokinoki na mokili mobimba! (Yis. 60:22) Na yango, ezali kosɛnga kokoba kotonga Bandako ya Bokonzi. Na mokili mobimba, esengeli kotonga to kobongisa Bandako ya Bokonzi koleka 13 000.
Mpo mosala yango esalema nokinoki mpe na ndenge oyo ekobatela mbongo, Lisangani ya Mikóló-Bakambi ebongisi makambo na badepartema ya botongi. Departema ya sika oyo eutaki kosalema, Departema ya kosala baplan mpe ya kotonga na mokili mobimba (WDC), oyo ezali na biro monene na Brooklyn, na New York, ezali kosala nyonso mpo na koyeba misala ya kotonga mpe ya kobongisa bandako oyo esengeli kosalema libosoliboso mpe nokinoki na mokili mobimba. Departema mokomoko ya kosala baplan mpe kotonga na bitúká (LDC) oyo ezali na biro ya filiale ya Afrika ya Sudi, Allemagne, Australie, mpe États-Unis ezali kotambwisa misala na bitúká na yango; ezali kolandela mingimingi ndenge ya kotonga Bandako ya Bokonzi nokinoki, kasi na mbongo mingi te. Departema yango elakisaka mpe bandeko ya Babetele ndenge ya kobatela bandako ya losambo na bamboka na bango. Mpe na Betele mokomoko, Departema ya kosala baplan mpe kotonga na ekólo (LDC) ezali kotambwisa mosala ya kotonga mpe kobatela Bandako ya Bokonzi mpe Bandako ya mayangani.
Na sanza ya yambo ya 2015, bankulutu nyonso ya États-Unis balandaki likita moko na nzela ya video. Na likita yango balobelaki ebongiseli moko ya sika mpo na kosala baplan, kotonga, mpe kobatela Bandako ya Bokonzi. Yango nde bayokaki.
Kotonga: Bakosala baplan ya ndenge moko mpe bakosalela bisaleli oyo ebongi na mboka mokomoko na kolanda malako oyo euti na Komite ya kobimisa mikanda ya Lisangani ya Mikóló-Bakambi. Bandako yango ekotongama malamu mpe ekozala makasi; ekomonana kitoko kasi ekosɛnga mbongo mingi te.
Kobongisa: Bakolakisa bandeko ya masangá ndenge ya kobatela bisika na biso ya losambo mpo ebeba noki te.
Ya solo, mosala ya kotonga mpe kobongisa bisika ya losambo ezali monene mpenza. Kasi milende oyo basaleli nyonso ya Nzambe bakosala ekosalisa mingi mpo mosala yango esalema nokinoki kasi na ndenge oyo ekobebisa mbongo mingi te.


text:
Kumisá Kristo—Mokonzi ya nkembo!
“Na nkembo na yo kende kolonga.”—NZ. 45:4.
1, 2. Mpo na nini Nzembo 45 ezali na ntina mpo na biso?
MOKONZI moko ya nkembo amati na mpunda mpo na kobundela solo mpe boyengebene mpe azali kokende mpo na kolonga banguna na ye. Nsima ya kolonga bango nyɛɛ, abali mwasi moko ya kitoko. Bato bakanisaka mpe bakumisaka mokonzi yango na bileko nyonso. Yango nde likambo ya ntina mpenza oyo Nzembo 45 elobeli.
2 Mokanda ya Nzembo ya ntuku minei na mitano, esuki te kaka na kolobela makambo ya kitoko. Makambo oyo elobelami na mokanda yango, ezali na ntina mpenza mpo na biso. Etaleli mpenza bomoi na biso ya lelo mpe ya mikolo ezali koya. Sikoyo, tótalela nzembo yango na likebi mpenza.
“MOTEMA NA NGAI EKÓMI KONINGANA MPO NA LIKAMBO MOKO YA MALAMU”
3, 4. (a) “Eloko moko ya malamu” oyo etaleli mpe biso ezali nini, mpe ekoki kosala nini na motema na biso? (b) Na ndenge nini ‘loyembo na biso ezali mpo na mokonzi moko,’ mpe ndenge nini lolemo na biso ekómi lokola ekomeli?
3 Tángá Nzembo 45:1. “Eloko moko ya malamu” oyo esimbaki motema ya mokomi ya nzembo mpe etindaki ye ‘aningana’ etaleli nde mokonzi. Liloba ya Ebre oyo ebongolami na “koningana” ezalaki kolimbola na ebandeli “kotoka.” Likambo yango esalaki ete motema ya mokomi ya nzembo etoka na esengo mpe ekómisaki lolemo na ye lokola “ekomeli ya mosali-bakopi oyo ayebi mosala malamu.”
4 Bongo tokoloba nini mpo na biso? Nsango malamu ya Bokonzi ya Masiya ezali eloko moko ya malamu oyo esimbaka mitema na biso. Nsango ya Bokonzi ekómaki mpenzampenza “malamu” na mobu 1914. Banda wana, nsango yango ezali kolobela te Bokonzi oyo ekoya kasi nde guvɛrnema ya solosolo oyo ezali sikoyo koyangela kuna na likoló. Ezali “nsango malamu ya Bokonzi” oyo tozali kosakola “na mabele mobimba esika bato bafandi mpo ezala litatoli na bikólo nyonso.” (Mat. 24:14) Nsango ya Bokonzi ‘eningisaka’ motema na biso? Tosakolaka nsango malamu ya Bokonzi na molende? Ndenge moko na mokomi ya nzembo, ‘loyembo na biso ezali mpo na mokonzi moko,’ Mokonzi na biso Yesu Kristo. Tosakolaka ete azali mokonzi oyo atyami kuna na likoló na Bokonzi ya Masiya. Yango wana, tobengaka moto nyonso: ezala bakonzi ya mokili to bato oyo bango bayangelaka ete bándima bokonzi na ye. (Nz. 2:1, 2, 4-12) Mpe lolemo na biso ekómi lokola “ekomeli ya mosali-bakopi oyo ayebi mosala malamu” na ndenge tozali kosalela malamumalamu Biblia na mosala na biso ya kosakola.
Tosakolaka nsango malamu oyo etali Mokonzi na biso Yesu Kristo na esengo nyonso
‘MBƐBU YA MOKONZI EZALI KOSOPA MALOBA YA ELƐNGI’
5. (a) Nini ekómisaki Yesu “kitoko mingi”? (b) Ndenge nini ‘maloba ya elɛngi ezalaki kobima na mbɛbu ya Mokonzi,’ mpe ndenge nini tokoki kosala makasi tómekola ye?
5 Tángá Nzembo 45:2. Makomami elobeli mingi te soki Yesu azalaki kitoko to te. Na ntembe te, lokola azalaki moto ya kokoka, azalaki “kitoko.” Kasi, eloko ekómisaki ye kitoko mingi ezalaki bosembo monene oyo azalaki na yango epai ya Yehova. Lisusu, Yesu azalaki kosalela “maloba ya elɛngi” ntango azalaki kosakola nsango ya Bokonzi. (Luka 4:22; Yoa. 7:46) Tosalaka makasi tólanda ndakisa na ye na mosala na biso ya kosakola mpe tolukaka kosalela maloba oyo ekosimba mitema ya bato?—Kol. 4:6.
6. Ndenge nini Nzambe apamboli Yesu mpo na “ntango oyo etyami ndelo te”?
6 Lokola amipesaki na motema mobimba, Yehova apambolaki ye na boumeli ya mosala na ye awa na mabele mpe apesaki ye mbano nsima ya liwa na ye. Ntoma Paulo akomaki ete: “Ntango [Yesu] akómaki na lolenge ya moto, amikitisaki mpe atosaki tii liwa, ɛɛ, liwa na nzete ya mpasi. Yango wana mpe Nzambe atombolaki ye likoló koleka mpe na boboto mpenza apesaki ye nkombo oyo eleki nkombo mosusu nyonso, mpo, na nkombo ya Yesu, mabɔlɔngɔ nyonso ya baoyo bazali na likoló mpe ya baoyo bazali na mabele mpe ya baoyo bazali na nse ya mabele egumbama, mpe monɔkɔ nyonso endima polele ete Yesu Kristo azali Nkolo mpo na nkembo ya Nzambe Tata.” (Flp. 2:8-11) Yehova apamboli Yesu “mpo na ntango oyo etyami ndelo te” na ndenge asekwisaki mpe apesi ye bomoi oyo ekufaka te.—Rom. 6:9.
MOKONZI AZWI LOKUMU MINGI KOLEKA “BANINGA” NA YE
7. Na ndenge nini Nzambe atyaki Yesu mafuta koleka “baninga” na ye?
7 Tángá Nzembo 45:6, 7. Lokola Yesu azalaki kolinga mingi boyengebene mpe azalaki koyina eloko nyonso oyo ekokaki kobebisa lokumu ya tata na ye, Yehova atyaki ye mafuta na elimo mpe akómaki Mokonzi ya Bokonzi ya Masiya. Nzambe atyaki Yesu “mafuta ya esengo” koleka “baninga” na ye, elingi koloba bakonzi ya Yuda oyo bazalaki mpe bakitani ya Davidi. Ndenge nini? Ya liboso, ezali mpo Yehova ye moko nde atyaki Yesu mafuta na elimo. Ya mibale, Yehova atyaki ye Mokonzi mpe Nganga-nzambe monene. (Nz. 2:2; Ebr. 5:5, 6) Ya misato, Yesu atyamaki mafuta ya mafuta te, kasi na elimo santu, mpe bokonzi na ye, ezali ya mabele te kasi ya likoló.
8. Na ndenge nini tokoki koloba ete ‘Nzambe azali kiti ya bokonzi ya Yesu,’ mpe mpo na nini tokoki kondima ete bokonzi na ye ezali ya boyengebene?
8 Yehova atyaki mwana na ye Mokonzi Masiya na likoló na 1914. ‘Lingenda ya bokonzi na ye ezali lingenda ya bosembo,’ yango emonisi ete bokonzi na ye ezali ya bosembo mpe ya boyengebene. Bokonzi na ye ezali mpenza ya kobɛtɛla ntembe te, mpo ‘Nzambe azali kiti na ye ya bokonzi.’ Ezali bongo mpo bokonzi yango euti epai na Yehova. Lisusu, kiti ya bokonzi ya Yesu ekoumela mpo na “ntango oyo etyami ndelo te, ɛɛ mpo na seko.” Osepeli te kosalela Yehova na nse ya litambwisi ya mokonzi ya ndenge wana ya nguya, oyo Nzambe atye?
MOKONZI ‘AKANGI MOPANGA NA YE NA LOKETO’
9, 10. (a) Ntango nini Kristo akangaki mopanga na ye na loketo, mpe ndenge nini asalelaki yango? (b) Ndenge nini Kristo akosalela lisusu mopanga na ye?
9 Tángá Nzembo 45:3. Yehova ayebisi Mokonzi na ye ‘akanga mopanga na ye na loketo,’ yango emonisi ete apesi ye nzela ya kobunda na baoyo nyonso bazali kotɛmɛla boyangeli ya Nzambe mpe apesa bango bitumbu. (Nz. 110:2) Lokola Kristo azali Mokonzi oyo ata moto moko te akoki kolonga ye na bitumba, yango wana abengami ‘Moto ya nguya.’ Yesu akangaki mopanga na ye na mobu 1914 mpe alongaki Satana ná bademo na ye, mpe abwakaki bango na mabele.—Em. 12:7-9.
10 Yango ezalaki kaka likambo ya liboso oyo alongaki ntango akómaki Mokonzi. Kasi asengeli “kolonga tii na nsuka.” (Em. 6:2) Bitumbu ya Yehova esengeli kokwela ebongiseli ya Satana awa na mabele, mpe ye ná bademo bakozala lisusu na makasi te. Ya liboso, Babilone Monene, lisangá ya mangomba ya lokuta ya mokili mobimba nde ekobebisama. Mokano ya Yehova ezali ya kosalela bakonzi ya politiki mpo na koboma mwasi wana mabe ya “ndumba.” (Em. 17:16, 17) Na nsima, Yesu akobunda na ebongiseli ya politiki ya Satana mpe akosilisa yango nyɛɛ. Na nsima, Kristo, oyo abengami mpe “anzelu ya libulu mozindo” akosilisa bolongi na ye ntango akobwaka Satana ná bademo na ye na libulu mozindo. (Em. 9:1, 11; 20:1-3) Tótala sikoyo ndenge mokanda ya Nzembo 45 esakolaki makambo wana ya esengo.
MOKONZI AZALI KOTAMBOLA NA MPUNDA “MPO NA KOBUNDELA SOLO”
11. Ndenge nini Kristo azali kotambola na mpunda ‘mpo na kobundela solo’?
11 Tángá Nzembo 45:4. Yesu akobunda te mpo na kobɔtɔla bamboka mpe kokonza bato. Etumba na ye ezali ya boyengebene mpe mpo na kokokisa mikano ya malamu. Azali kotambola na mpunda “mpo na kobundela solo, komikitisa ná boyengebene.” Solo oyo esengeli kolongisa ezali ete kaka Yehova nde abongi kozala Moyangeli ya molɔ́ngɔ́ mobimba. Satana atyaki ntembe ete Yehova azali te na lotomo ya koyangela ntango atombokelaki Ye. Banda wana, bademo mpe bato mosusu bandimaka mpe likanisi yango. Sikoyo ntango ekoki mpo Mokonzi oyo Yehova atye mafuta na elimo atambola na mpunda mpo na komonisa solo oyo ete Yehova nde azali na lotomo ya koyangela mpo na libela.
12. Na ndenge nini Mokonzi azali kotambola na mpunda ‘mpo na kobundela komikitisa’?
12 Mokonzi Yesu azali mpe kotambola na mpunda ‘mpo na kobundela komikitisa.’ Lokola azali Mwana ya Nzambe se moko oyo abotamaki, atikaki ndakisa malamu na likambo etali komikitisa mpe kotosa boyangeli ya Tata na ye. (Yis. 50:4, 5; Yoa. 5:19) Bato nyonso ya sembo oyo Mokonzi akoyangela basengeli kolanda ndakisa na ye mpe kotosa na komikitisa nyonso boyangeli ya Yehova na makambo nyonso. Kaka baoyo bazali kosala bongo nde bakozala na bomoi na mokili ya sika oyo Nzambe alaká.—Zek. 14:16, 17.
13. Na ndenge nini Kristo abimi na mpiko ‘mpo na kobundela boyengebene’?
13 Kristo abimi lisusu na mpiko mpo na ‘kobundela boyengebene.’ Boyengebene oyo Mokonzi Yesu azali kobundela ezali “boyengebene ya Nzambe,” elingi koloba mibeko ya Yehova na oyo ezali malamu mpe mabe. (Rom. 3:21; Mib. 32:4) Yisaya alobaki boye mpo na Mokonzi Yesu Kristo: “Mokonzi moko akoyangela mpo na boyengebene.” (Yis. 32:1) Bokonzi ya Yesu ekotya “likoló ya sika” mpe “mabele ya sika,” oyo elakamaki epai “boyengebene ekozala.” (2 Pe. 3:13) Ekosɛnga ete moto nyonso oyo akofanda na mokili yango ya sika atosa mibeko ya Yehova.—Yis. 11:1-5.
MOKONZI AKOKISI “MAKAMBO YA NSƆMƆ”
14. Ndenge nini lobɔkɔ ya mobali ya Kristo ekokokisa “makambo ya nsɔmɔ”? (Talá elilingi ya ebandeli.)
14 Ntango azali kokende, mokonzi yango azalaki na mopanga na loketo na ye. (Nz. 45:3) Kasi, ntango ekoki mpo ete abimisa mopanga yango mpe asalela yango na lobɔkɔ na ye ya mobali. Mokomi ya nzembo akomaki ete: ‘Lobɔkɔ na yo ya mobali ekosala makambo ya nsɔmɔ.’ (Nz. 45:4) Wana Yesu azali kokoba kokende mpo na kopesa bitumbu ya Yehova na Armagedone, akokokisa “makambo ya nsɔmɔ” liboso ya banguna na ye. Kasi, akosalela nini mpo na kobebisa ebongiseli ya Satana? Toyebi te. Kasi likambo wana ekosala nsɔmɔ na mitema ya bato nyonso oyo baboyaki koyoka makebisi oyo Nzambe apesaki bango ete bándima boyangeli ya Yesu. (Tángá Nzembo 2:11, 12.) Na esakweli oyo apesaki mpo na ntango ya nsuka, Yesu alobaki ete bato “bakolɛmba nzoto na kobanga mpe na kozela makambo oyo ezali koya na mabele esika bato bafandi; mpo banguya ya likoló ekoningana.” Abakisaki ete: “Bongo bakomona Mwana ya moto azali koya na lipata na nguya mpe na nkembo mingi.”—Luka 21:26, 27.
15, 16. Banani bakozala na kati ya “mampinga” oyo ekozala elongo na Kristo na etumba?
15 Mpo na komonisa ndenge Mokonzi Yesu akoya “na nguya mpe na nkembo mingi” mpo na kokokisa bitumbu, mokanda ya Emoniseli elobi ete: “Namonaki likoló efungwami, mpe talá! mpunda moko ya mpɛmbɛ. Mpe moto oyo afandaki likoló na yango abengami Sembo mpe Solo, mpe asambisaka mpe abundaka etumba na boyengebene. Lisusu, mampinga ya likoló ezalaki kolanda ye na bampunda ya mpɛmbɛ, mpe balataki lini ya kitoko ya mpɛmbɛ, ya pɛto. Mpe mopanga moko ya molai oyo epeli makasi ezali kobima na monɔkɔ na ye, mpo abɛta na yango bikólo, mpe akokamba bango na lingenda moko ya ebende. Azali mpe konyata mbuma na ekamwelo ya vinyo ya nkanda makasi ya Nzambe Mozwi-ya-Nguya-Nyonso.”—Em. 19:11, 14, 15.
16 Banani bakosala “mampinga” ya likoló, oyo bazali kolanda Kristo na nsima mpe bakobunda elongo na ye? Ntango alataki mopanga na ye mbala ya liboso mpo na kobengana Satana mpe bademo na ye na likoló, Yesu azalaki ná “baanzelu na ye.” (Em. 12:7-9) Tokoki mpenza koloba ete na etumba ya Armagedone, baanzelu bakozala na kati ya mampinga ya Yesu. Banani mpe bakozala na kati ya mampinga yango? Yesu apesaki bandeko na ye oyo batyami mafuta na elimo elaka oyo: “Moto oyo alongi mpe abateli misala na ngai tii na nsuka nakopesa ye bokonzi likoló ya bikólo, mpe akokamba bato na lingenda ya ebende bongo bakopanzana lokola bambɛki ya mabele, ndenge ngai mpe nazwaki bokonzi epai ya Tata na ngai.” (Em. 2:26, 27) Na yango, bandeko ya Kristo oyo batyami mafuta na elimo, oyo na nsima bakozwa mbano na bango na likoló, bakozala na kati ya mampinga na ye ya likoló. Bakristo yango oyo bakoyangela elongo na ye bakozala na ngambo na ye ntango azali kokokisa “makambo ya nsɔmɔ” mpe akokamba bikólo na lingenda ya ebende.
KRISTO ASILISI BOLONGI NA YE
17. (a) Mpunda ya mpɛmbɛ oyo Kristo azali kotambola na yango ezali elilingi ya nini? (b) Mopanga mpe litimbo elimboli nini?
17 Tángá Nzembo 45:5. Mokonzi amataki likoló ya mpunda ya mpɛmbɛ, oyo elimboli etumba ya pɛto mpe ya boyengebene na miso ya Yehova. (Em. 6:2; 19:11) Longola mopanga, azali mpe na litimbo. Biblia elobi boye: “Namonaki, mpe talá! mpunda moko ya mpɛmbɛ; mpe moto oyo afandi likoló na yango azali na litimbo; mpe bapesaki ye motole, mpe abimaki azali kolonga mpe mpo na kolonga tii na nsuka.” Mopanga mpe litimbo ezali komonisa biloko oyo Kristo akosalela mpo na kopesa banguna na ye bitumbu.
18. Ndenge nini “makula” ya Kristo ‘ekopela’?
18 Na ndenge ya maloba ya ntɔki, mokomi ya nzembo asakoli ete ‘makula ya Mokonzi epeli makasi, ezali kokɔta na motema ya banguna na ye’ mpe ‘bato ya bikólo bazali kaka kokwea na nse na ye.’ Na mabele mobimba, bato ebele bakobomama. Yirimia asakolaki ete: “Baoyo babomami na Yehova bakozala na mokolo yango uta nsuka moko ya mabele tii na nsuka mosusu ya mabele.” (Yir. 25:33) Esakweli mosusu elobi boye: “Namonaki mpe anzelu moko atɛlɛmi na kati ya moi, mpe agangaki na mongongo makasi mpe alobaki na bandɛkɛ nyonso oyo ezali kopumbwa na katikati ya likoló ete: ‘Bóya awa, bóyangana na fɛti monene ya mpokwa oyo Nzambe asali, mpo bólya misuni ya bakonzi mpe misuni ya bakomanda ya basoda mpe misuni ya bato ya makasi mpe misuni ya bampunda mpe ya baoyo bafandi likoló na yango, mpe misuni ya bato nyonso, ya bato ya bonsomi mpe ya baombo mpe ya bato mike mpe ya bato minene.’”—Em. 19:17, 18.
19. Ndenge nini Kristo ‘akokende mpo na kolonga’ mpe kosilisa bolongi na ye?
19 Nsima ya kobebisa ebongiseli mabe ya Satana awa na mabele, Kristo ‘na nkembo na ye akokende mpo na kolonga.’ (Nz. 45:4) Akosilisa bolongi na ye ntango akobwaka Satana ná bademo na ye na libulu mozindo na boumeli ya mbula nkóto ya boyangeli na ye. (Em. 20:2, 3) Lokola Zabolo ná baanzelu na ye bakozala lisusu na nguya te, bato oyo bakozala awa na mabele bakokosama lisusu te na mayele mabe ya Satana mpe bakozala na likoki ya kotosa na motema mobimba Yesu, Mokonzi na bango ya nkembo mpe oyo akolonga. Nzokande, liboso ete bámona ndenge oyo mabele ekokóma mokemoke paradiso, ekozala na likambo mosusu ya esengo oyo ekosala ete básepela na Mokonzi na bango mpe bato oyo bakoyangela elongo na ye. Tokotalela likambo yango na lisolo oyo elandi.


text:
Komelá biso
Tozali na esengo ya kosalisa bato oyo basepelaka na Biblia to na mosala na biso na mokili mobimba. Finá esika moko oyo olingi awa na nse mpo na kokutana na Batatoli ya Yehova ya mboka na bino.
Luká dati ya Ekaniseli ya liwa ya Yesu mpo na mbula oyo ezali koya
Luká esika Batatoli ya Yehova bakosala liyangani moko monene
Bengá na telefone to komelá biso na baadrɛsi oyo ezali wana na nse
Tinian
Watch Tower Bible and Tract Society
143 Jehovah St
BARRIGADA GU 96913
GUAM
+1 671-632-0429
Ngonga ya mosala
Lundi tii Vendredi
8:00 tii 17:00


text:
Top song lyrics at Lyrics.cat
Oza mosantu lyrics
Get lyrics of Oza mosantu song you love. List contains Oza mosantu song lyrics of older one songs and hot new releases. Get known every word of your favorite song or start your own karaoke party tonight :-).
Feb 4, 2016 Lyrics for Oza Mosantu by Moise Mbiye. Yoza mosantu eh Yoza mosantu Yoza mosantu eh Yoza mosantu Yokokani na moto te eh Yahwe Yo ...
Jan 16, 2017 Lyrics for Oza Mosantu by Moise Mbiye feat. Bébé Souza. Esengo etondaka motema na ngai, esika ba santu basangani Basemboli maboko ...
Lyrics to Oza Mosantu Login now to have your sent lyrics counted and climb our user rankings! Lyricsmania staff is working hard for you to add Oza Mosantu ...
Feb 24, 2017 Yesu eh, Oza mosantu x4 Nako loba nini eh, ah Otondisi motema na nga na bolingo na Yo Nako sala nini eh, ah Otondisi bomoto na nga na ...
25 Ago 2016 ... Lingenda na yo ya libela Totomboli maboko Toyemba y'oza mosantu Mosantu Mosantu Mosantu Mokonzi ya lingomba Tobonzeli yo mitema ...
Nov 10, 2015 Bazali ko tatola yo oza mosantu okumama nayo. 5) Eh, Yesu, makambo oyo osalelaka biso. Mitema oyo yo osilisaka biso, Nzambe. Vraiment ...
Feb 23, 2017 ... Mosantu, Mosantu eh Ozali Mosantu, Mosantu, Mosantu Ya motuya ezali Yo, ya makasi ezali Yo Na mibondzi epayi na Yo: Oza Nzambe Ya ...
Jul 28, 2016 Oza Nzambé na bolingo O bongi na lokumu Yahweh lokumu eza ya Yo ... Papa eh, Makoki na Yo Mosantu eh Bongo nga na sanjola yaya eh, ...
Feb 3, 2016 Moko te akokani na yo Na nguya, na nkembo Oza Nzambe Le ciel est ... tuku Mibale na mineyi Ba koyemba Mosantu Mosantu Biso pe na se ...
Oza Nzambe lyrics performed by Moise Mbiye: Toko sungama na nkolo yesu Soki na ye te nani mosusu eeh Toko sungama na muana nzambé eeh Soki na ye ...
Molimo lyrics performed by Moise Mbiye: Nakola na maboko na yo Nayekola na kelasi na yo Mosungi moko oyo bapesi nga, eza se yo molimo mosantu Motema ...
26 mar 2015 Mosantu mosantu mosantu eeh Yamba lokumu ya bayengebeneba pesi ... mosantu eeh (plusieurs fois) Mpate na Nzambe; O ndimama po oza ...
Jul 31, 2015 Mosantu ya batu avandaka na lola Andima kosopa makila ... pembe ekobima te na moto na ye P'oza Nzambe Kumama nkolo mosusu azali te.
Tango Naye lyrics · Nabimi Molongi lyrics · Molimo lyrics · Oza Nzambe lyrics · Héros lyrics · Pona Yesu lyrics · Natiela Yo Motema lyrics · Oza Mosantu lyrics ...
Sep 6, 2015 ... tika na ngai sanjola yo Amen, alléluia, amen Mosantu, Mosantu yo zali ... amen Yo moko otélemi Oza ko zela na longa NkoloYesu Amen, ...
Nov 7, 2016 Keni ya minioko. Oza malamu pona nga. Okomi nde lisumu yo mosantu ya lola. Ozwi esika na nga. Oza kito pona nga. Nasanjoli yo Kumama.
Héros lyrics performed by Moise Mbiye: Y'oza nionso ebongi na nga Nazoyemba po nalingi yo Sepelisa motema na nga Sala eloko mokili ekamwa.
... Ya Kembo lyrics · Molimo lyrics · Mwinda Ya Mokili Oyo lyrics · Ta Présence lyrics · Pona Yesu lyrics · Oza Nzambe lyrics · Héros lyrics · Oza Mosantu lyrics ...
... Lipata Ya Kembo lyrics · Molimo lyrics · Ta Présence lyrics · Mwinda Ya Mokili Oyo lyrics · Natiela Yo Motema lyrics · Oza Nzambe lyrics · Oza Mosantu lyrics ...
Aug 26, 2016 Yango nalobi oza bolingo ya motema eeeh Ya motema eee toyemba elongo Ya motema eee Ya ... Ya libela eh (Yesu oza bolingo ya bomawana na ngaiiiiiii) Ya bomwana eeeh (Opikoli bolingo yo moko,) ... Kumama Mosantu.
... Molimo lyrics · Ta Présence lyrics · Mwinda Ya Mokili Oyo lyrics · Natiela Yo Motema lyrics · Pona Yesu lyrics · Oza Nzambe lyrics · Oza Mosantu lyrics · Héros ...
... Lipata Ya Kembo lyrics · Molimo lyrics · Ta Présence lyrics · Natiela Yo Motema lyrics · Pona Yesu lyrics · Oza Nzambe lyrics · Oza Mosantu lyrics · Héros lyrics ...
12 ago 2016 ... tika kombo nayo ekumisama, Oza Nzambe, Yahweh yo bikamwa, ... na bomoyi Yesu kolo na nguya, Mosantu na lola, obongi na lokumu, ...
Rappelle toi ndenge olobaka oza mosantu uh. Pardonnez septante (70) 7x7 na buku oya nzakomba Didi KINUANI Pourquoi o latisi motema na yo imperméable ...
... Molimo lyrics · Ta Présence lyrics · Mwinda Ya Mokili Oyo lyrics · Natiela Yo Motema lyrics · Pona Yesu lyrics · Oza Nzambe lyrics · Oza Mosantu lyrics · Héros ...
... Kembo lyrics · Molimo lyrics · Mwinda Ya Mokili Oyo lyrics · Natiela Yo Motema lyrics · Pona Yesu lyrics · Oza Nzambe lyrics · Oza Mosantu lyrics · Héros lyrics ...
... Molimo lyrics · Ta Présence lyrics · Mwinda Ya Mokili Oyo lyrics · Natiela Yo Motema lyrics · Pona Yesu lyrics · Oza Nzambe lyrics · Oza Mosantu lyrics · Héros ...
26 Ago 2016 ... elombe asuki liboso ya Israela Wana etalisi yo oza Nzambe Mosusu te ... Oza kokomaki lisumu Ozali se yo moko Ngai na koma mosantu ...
21 janv. 2017 Mosantu na lingi yo Ngai naponi kotambola na yo Ata liwa ememi nga ... yo okozonga Mosantu na banga te Nasimbi se elikya Nayebi y'oza na ...
6 août 2016 ... to beleli yo mosantu Kita kati na biso, sopa nguya pe sopa kembo, Kita ... Cœur : nzambé Yaya na ngai Cœur: Oza lisekwa ya ba ye ba kufa ...
4 Des 2016 ... ya kolela nakoma moto ya Koseka (oo o nioso po naza kati na yo) Oza ya nga naza ya yo yesu ee Opesa nga kombo ya sika mosantu kati na ...
26 août 2016 ... nasala efforts te Nionso wana Yesu Nzambe na ngai Bolingo na yo pona ngai Mawa na yo pona ngai Eh Yahwe Oza bolingo Eh Yahwe Oza ...
26 Nob 2016 ... na zemi ya monene nzambe na nga Na zipami na molimo mosantu, ... oza ya nga sekele Sekele oo ya nga sekele oo Ba oyo bakendaka ...
Jan 11, 2017 Mosantu eh... O latisa ngai elamba ya sika kombo na yo (echos) Identité ya mokonzi na zui na koti na molongo, Propièté privée ... Oza Nzambe.
5 sept. 2010 ... oyeba soki oza première amour ya moto Kasi garantie ekozalaka te ... convaincu que ozali mosantu eh Mpo tongo nyonso inventaire se ya ...


text:
Biyano na mituna ya Biblia
Mabele ekelamaki mpo na nini?
Mabele ezali esika oyo ebongi mpenza mpo na bikelamu ya bomoi. Ezali na mai mingi, oyo ezali na ntina mpo na bomoi. Ndenge oyo mabele etɛngamá mpe ebalukaka esalaka ete bibale ekóma glasi to mɔtɔ makasi te. Etando oyo ezingi mabele (atmosphère) mpe nguya oyo ebatelaka mabele (champ magnétique) esalaka ete mɔtɔ ya mabe oyo moi ebimisaka ebebisa yango te. Ndenge banzete mpe banyama esalaka na boyokani ekamwisaka mpenza. Na yango, bato mingi bamoni ete mabele ekelamaki mpamba te.—Tángá Yisaya 45:18.
Kasi okoki komituna boye: ‘Bampasi mpe kozanga bosembo ezali mpe na kati ya mokano ya Nzambe?’—Tángá Kolimbola Mibeko 32:4, 5.
Mokano ya Mozalisi mpo na mabele ekokokisama?
Mabele ekelamaki mpo ezala esika moko malamu mpo na bato oyo bapesanaka limemya mpe balingaka Mozalisi na bango. Na yango, bomoi ya bato ezali na ntina mingi koleka oyo ya banzete to banyama. Biso bato tokoki koyeba soki Mozalisi azali nani mpe kosepela na bolingo mpe bosembo ya Nzambe mpe komekola ye.—Tángá Mosakoli 12:13; Mika 6:8.
Mozalisi na biso akoki kosala makambo nyonso oyo akani. Na yango, tosengeli kondima ete akosilisa bampasi mpe kozanga bosembo mpe akosala ete mabele ekóma mpenza esika ya malamu mpo na bato.—Tángá Nzembo 37:11, 29; Yisaya 55:11.


text:
Nakolaki na Rexburg, Idaho, esika wapi nazwaki nguya mpe nateyamaki na libota, baninga, bateyi, mpe bakambi ya malamu. Ezali na makambo ya ndenge na babomoi na biso banso oyo esimbi milimo na biso mpe esalaka makambo ekesena mpo na libela. Moko ya makambo ya boye esalamaki na bolenge na ngai.
Nazalaki ntango nyonso na mosala kati na Eklezia mpe na kolaki na nzela ya Bonganganzambe ya Alona. Ntango nazalaki elenge, Ndeko mobali Jacobs, moteyi na ngai, asengaki biso tokoma likolo ya kalati moko oyo tozalaka kokanisa na eleko ya elambo. Nazwaki kalati na ngai mpe nabandaki kokoma. Ya yambo na listen a ngai ezalaki lisano ya ndembo ya kitunga oyo tolongaka na butu ya lobi. Mpe nsima eyaki mokolo moko nsima ya lisano mpe bongo na bongo. Elongolamaki mpenza mpe solo na nkoma ya minene te ezalaki nkombo ya Yesu.
Eyenga moko na moko kalati ezalaki kotondisama. Mpo na elenge mosimbi ya Bonganganzambe ya Alona, elambo mpe liyangani ya elambo ezwaki ndimbola ya sika,ya monene, mpe ya molimo. Nazalaki kokozela na motema molai baeyenga mpe mabaku ya kolia elambo, lokola kososolaka Bomikabi ya Yesu ezalaki kobongwanisa ngai. Eyenga moko na moko kino lelo, wana ezali ngai kolia elambo, nazali komona kalati na ngai mpe nazali kotala lisusu baliste na ngai. Ntango nyonso na listen a ngai sikawa, ya liboso na nyonso, ezali Mobikisi ya bato.
Na Kondimana na Sika totangi na ntina ya ntango oyo Mobikisi mpe Bapostolo na Ye bakutanaki na elambo ya mpokwa na lisuku ya likolo mpo na Elambo na Elekeli
“Akamataki kwanga, atondaki, mpe abukaki yango mpe apesaki na bango, mpe alobaki ete, Oyo ezjali njoto na ngai esili kopesama mpo na bino: Sala boye mpo na ekaniseli na ngai.
“Bobele bongo akamataki Kopo na nsima na kolia, mpe alobaki ete, Kopo oyo ejali kondimana na sika na makila na ngai masili kosopana mp[o na bino.”1
Yesu lisusu akotisaki likuli ya elambo ntango ya batali na Ye na Bafite.2 Nasili koyeba motuya ya makambo mibale oyo.
Mokambi David O. McKay alobaki, “Nazwi liyoki mpo na kobeta sete ete Nkolo aponaki liyangani ya motuya koleka nyonso na Eklezia, mpe yango ezali liyangani ya elambo.”3 Soki tomilengeli malamu mpo na elambo, tokoki kobongola bamoi na biso. Nakolinga kopesa likanisi ya mibeko mitano oyo ekoki kopambola babomoi wana ezali biso kolia elambo na bolongobani.
I. Zala na Liyoki ya matondi mpo na Bomikabi ya Yesu Klisto
Mobeko ya yambo ezali kozala na liyoki ya matondi na Tata na Lola na ntango ya elambo mpo na Bomikabi ya ya Mwana na Ye. Lisolo oyo elandi ebetami na ntina ya bolekisi elambo:
“Elambo etikala mokolo moko te kolobela ngai mingi tii na eyenga oyo nakulisamaki diakona. Sima na nzanga wana nalekisaki elambo mpo na mbala ya yambo. Yambo tombanda liyangani, moko ya badiakona akebisaki ngai ete, ‘Sala keba mpo na Ndeko mobali Schmidt. Ekoki kosenga yo olamusa ye!’ Na nsuka ntango eyaki mpo na ngai ya kosala elongo na kolekisaka elambo.Nasalaki na milongo motoba ya yambo na malamu. Bana mpe baboti baliaka limpa kozanga komona likanisi to likambo. Nsima nakomaki na molongo ya sambo, molongo wapi Ndeko Schmidt azalaki kofanda ntango nyonso. Kasi nakamoisamaki. Esika ete azala ya kolala azalaki ya kolamuka. Na bokeseni na basusu mingi oyo nasalisaka, azwaki lipa na oyo emonanaki lokola likanisi ya limemia.
“Mwa minuti nsima namikutaki lisus ya kobelemaka na molongo sambo na mai. Ntango oyo moninga na ngai azalaki malamu. Ndeko mobali Schmidt afandaki na moto ya kongumbama mpe miso na ye ya minene ya kokangama. Amonanaki lokola azalaki kolala. Nini ekokaki ngai kosala? Natalaki na mwa ntango na mbunsu na ye, efinana mpe elembi uta na mosala mpe bomipimi ya mibu ebele. Asanganaka na Eklezia lokola elenge mpe azwaka minioko na engumba moke ya Allemagne. Nasilaki koyoka lisolo yango mbala mingi na liyangani ya litatoli. Nakanaki na nsuka ya beta mwa na lipeka na ye na elikia ya kolamusaka ye. Ntango nayaki kosala bongo, moto na ye malembemalembe etombolamaki. Ezalaki na main a miso kokitaka na nse ya matama na ye mpe etalaki ngai na miso na ye namonaki bolingo mpe bosepeli. Asembolaki loboko na malembe mpe azwaki mai. Atako nazalaki mibi zomi na mibale na ntango wana, nakoki lisusu komikundola na polele liyoki nazwaki ntango nazalaki kotala mobange atonda mandefu oyo kolia elambo. Nayebaki na ntembe te ete azalaki koyoka eloko moko na ntina ya elambo oyo nayokaki mokolo moko te. Nazwaki mokano nde ete nalingaki koyoka mayoki wana kaka.”4
Ndeko mobali Schmidt Asololaka na lola, mpe lola esololaka na ye.
II. Mikundola Ete Tozali Kozongisaka Sika Mayokani ya Libatisi
Mobeko ya mibale ezali komikundola ete tozali kozongisa sika mayokani na biso ya Libatisi wana ezali biso kolia elambo. Ndambo ya bilaka tosalaka, lokola ekomami na ma makomi, ikwi:
“Bokota na etonga ya Nzambe, mpe kobiaangema bato ba ye, … mpe bozali kondima komeme mikumba mya bino, … kolela elongo na baye bakolela … , kotelemeke lokola banzeneneke ya Nzambe.”5
“Baya na mitema mibukana mpe milimo ya mawa, … kolingaka kozwa likolo na bango nkombo ya Yesu Klisto, kozwaka mokano ya kosalela ye kino nsuka,” 6 mpe kobatela mitindo mpe ntango nyonso komikundolaka Ye.7
Nsambo ya elambo ezali bokundoli ya mayokani maye. Ntango tozali kolia elambo tozali kozongisa sika bomipesi na biso mpo na kobatela mayokani maye. Nandimi ete ekozala malamu kokanga nsambo ya elambo na mayele na biso mpe mitma na biso. Oyo ekosalisa biso tokangama na kozongisaka sika mayokani na biso ya libatisi. Ata soki tozali mibu 8 to 80 ntango tobatisami, nalikii ete tokobosana ata moke te mokolo wana mpe mayokani tosalaki.
III. Na Ntango ya Elambo Tokoki Komiyoka ya Kolimbisama na Masumu na biso
Ya misato, na ntango ya elambo tokoki komiyoka ya kolimbisama na masumu na biso. Soki tobebisi ntango yambo ya liyangani ya elambo koyambolaka masumu na biso, tokolongwa na liyangani ya elambo koyokaka ya kosokwama mpe peto. Mokambi Boyd K. Packer alobaki: “Elambo ezongisaka sika nzela ya bolimbisi. Eyenga nyonso ntango elambo epesami, wana ezali molulu ya kozongisa sika nzela ya bolimbisi. ... Eyenga nyonso misokola, mpo ete, na ntango esengeli, ntango okokufa molimo na yo ekosokwama.”8 Bolei elambo na bolongobani ekoki kosalisa biso toyoka toyoka bato ya Mokonzi Benyamina, oyo “batondisamaki na bosepeli, kozwakabolimbisi boko bwa masumu ma bango, Mpe kozalaka na kimia na motemawere.”9
IV. Tokoki Kozwa Bofuli mpo na Biyano na Bakpokoso na Biso
Mobeko ya minei ezali ete tokoki kozwa bofuli mpo na biyano na bakpokoso na biso na ntango ya liyangani ya elambo. Ntango nazalaki Mokambi ya Misio na Bolivie, Mary Anne mpe ngai tozwaki lipamboli ya kokendeke na seminele ya bakambi ya misio elongo Mokambi Eyring. Na liyangani wana ateyaki ete ezali na banzela misato ya motuya ya komilengela mpo na kozwa litomba uta na liyangani moko. Tosengeli koya na bakpokoso na biso, na bosawa lokola bana,na bolingi ya koyekola, mpe na mposa ya kosalisa bana ya Nzambe.
Wana ezali biso koya na bosawa na liyangani ya elambo, tokoki kopambolama na kozwa mayoki mpo na biyano bakpokoso na biso ya mikolo nyonso. Tosengeli koya ya kolengelama, na bolingi ya koyoka, mpe ya kobenda makanisi libanda te. Na makomi totangi ete, “Kasi, tala, nalobi na bino, ete bosengelikoyekola yango na molimo na bino; nde bosengeli kotuna ngai soki ezali malamu, mpe soki ezali malamu nakosala ete nsopo na yo etumbama kati na yo; yango wana, okoyoka ete wana ezali malamu.”10 Tokoki koyeba nini tosengeli kosala mpo na kosilisa bakpokoso na biso.
V. Koliaka elambo na Bolongobani Ekosalisaa Biso Totonda na Molimo Mosantu
Mobeko ya mitano ezali, koliaka elambo na bolongobani, ekosalisa biso totonda na Molimo mosantu. Na kokotisaka elambo na ntango ya botali na Ye epai ya Banefite, Yesu alobaki ete, “Ye oyo alei limpa eye alei nzoto ya ngai mpo ya molimo mwa ye; mpe ye oyo ameli vino eye ameli makila ma ngai mpo ya molimo mwa ye; Mpe molimo mwa ye mokoyoka mokolo moko te nzala mpe mposa ya mai kasi mokotondisama.”11 Balakelamaki ete soki bayoki nzala mpe mposa ya mai nsima ya bosembo, bakotondisama na Molimo Mosantu. Losambo ya elambo elaki ete soki tobateli mayokani na biso, tokozwa ntango nyonso Molimo na Ye mpo na kozala elongo na biso.12
Mpaka Melvin J. Ballard alobaki: “Nazali nzeneneke ete ezali na molimo kozalaka na mosala ya elambo oyo eniangoisaka molimo uta na moto tii na makolo; okoyoka bampota ya molimo kobikisamaka, mpe bozito kotombolamaka. Boleendisi mpe esengo eyakela molimo oyo ezali ya kolongobana mpe solo na mposa ya kolia blei ya oyo ya molimo.”13
Tokopambolama ntango toyoki botondi mpo na Bomikabi ya Yesu Klisto, tozongisi sika mayokani na biso ya libatisi, toyoki bolimbisi mpe tozwi bofuli uta na Molimo Mosantu ntango tokaboli elambo eyenga nyonso. Ekozala ntango nyonso liyangani monene ya elambo soki elambo ezali na katikati ya losambo nabiso. Napesi matondi na ngai mpo na Bomikabi ya Yesu Klisto. Nayebi ete Azali na bomoi. Na nkombo ya Yesu Klisto, amene.


text:
Jouer drigombaki-music FILA BASELE - 3 EME HEURES (GRANDE SIGNATURE)
Visiteur, Posté le mercredi 30 octobre 2013 20:32
TILAPIA TILAPIA
Visiteur, Posté le mercredi 30 octobre 2013 20:30
mukuse
Beevens, Posté le lundi 28 octobre 2013 07:52
FLASH FLASH
TALAPLAN BOLITE, Posté le vendredi 25 octobre 2013 14:37
PETIT BASALELI NZEMBO MAIS AZA TOUJOURS NA BERCEAU TOUJOURS LOCATAIRE PIETON.BAZA EBELE NA ALBUM YA FERRE PRESQUE BATU NIONSO OYO BASALELI BA CHANSONS BAZA BA LOCATAIRES NA POTO VOIR MEME MARIO. DE MEME POUR FALLY ET LACOSTE. ALORS BISO BAOYO BASALELA BA CHANSONS TE MAIS PALAIS NA POTO PALAIS NA KIN ET PUIS BANA NA NGA NIONSO BA VIVAKA NA NGA BAZA EPARPILLER TE ABANDONNER TE BAKOMA KOBOKOLA BANA NA BINO BOBOTA.PENSIONS ALIMENTAIRES PE BOFUTAKA TE. MAWA YA TROP. NASEKAKA MINGI TANGU BALOBAKA LOBAKA NA BA VIDEOS ;
SOKI BOZA BA VRAIS DJO BOSOMBA PAVILLON BA POTO ET PUIS PALAIS NA KIN. ENSUITE BAMONAKA BINO HEURE NIONSO NA MEME VOITURE DE LUXE VOITURE DE LOCATION TE.TOBOYI BAFINANA NA BA VOITURES YA BATU TOBOYI PE KOBETAKA BA NGUMA NA METRO.BOTIKA PE BA COTISATIONS.MWA CHAMPAGNES COTISATION.MWA TILAPIA COTISATION.MWA CARBURANT COTISATION.TOLEMBI BINO TOUJOURS KO CHIDAKA CHIDAKA BANA BASI. BINO PE BANA BASI MUKOLO NINI BOKOLAMUKA BOKOMA MAYELE.TANGO BAKO CHIDA CHIDA BINO BABOTISI BINO APRES BASUTI BINO WANA BOLELAKA TE APRES. A BON ENTENDEUR LOSAKO!
Design by drigombaki
Abonne-toi à mon blog ! (10 abonnés)